text: ORANJESTAD, Aruba –19 april 2020 Tin hopi pregunta riba ehercicionan of deporte cu ta wordo permiti durante “Shelter in Place”. Manera Gobierno a informa caba durante shelter in place bo persona por bandona cas solamente pa eherce actividadnan esencial. Cu actividadnan esencial ta referi na actividadnan nesesario pa por biba y mantene bo mes mas saludabel posibel. Durante “Shelter in Place” cu ta na vigor tur dia entre 6:00 AM te cu 9:00 PM ta permiti pa haci ehercicio of deporte bou cierto condicionnan. E condicionnan aki ta ensera cu deporte den grupo di 4 of mas no ta permiti debi na “Samenscholingsverbod” tampoco actividadnan recreativo of social. Deportenan cu ta wordo permiti semper y cuando tene cuenta cu distancia fisico ta: Riba tera ta permiti: Canamento Coremento na pia of riba bicicleta. Riba lama ta permiti: - Landamento pa cuestion di salud - Piscamento (cu proposito pa provee alimentacion so, no mas cu tres persona abordo of hunto y semper mester por prueba cu e proposito di presencia riba lama ta exclusivamente pa pesca) - Windsurf/ Kitesurf - Duik of snorkel (sin boto) - Bodyboard/ Skimboarding /Paddleboarding - Kayak / fishing kayak - Boto di bela chikito Deporte, ehercicio of actividad cu no ta wordo permiti - Salida cu boto pa placer. - Banana boat /Wakeboarding / Flyboard - Chub den lama - Actividad cu boto di placer - Sea Doo of Wave Runners - Water ski - Parasailing - Deporte di arte martial - Tur deporte den grupo manera basketball, baseball, voetball y otronan.


c: text/html

text:
Virus
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Den biologia un virus (latin: virus, griego: ἰός) ta un agente o parasito microscopico, infeccioso y acelular cu por multiplica solamente den e celulanan di un otro organismo.[1] Despues di infecta e celula e gennan ta "forsa" esaki pa sintetisa e acido y proteinanan di e virus pa yega na forma virus nobo.[2]
E estudio di virus ta conoci como virologia, cu ta un ramo di microbiologia. Virusnan ta parece den casi tur sistema ecologico na mundo y ta e tipo di entidad biologico di mas numeroso. Virus ta causa hopi sorto di malesa, manera polio, ebola y hepatitis.

robotstxt: allowed

filter: keep


text:
Bucuti & Tara, Parke Arikok, gruponan educativo y di servicio ta uni pa limpia Arashi Beach
EAGLE BEACH, Aruba – September 19, 2021 – Aruba tawata un di e 180 paisnan cu a participa den World Cleanup Day diasabra cu mas di 60 boluntario, organisa door di Bucuti & Tara Beach Resort den colaboracion cu Parke Nacional Arikok.
E team di maneho di Parke Nacional Arikok y Bucuti & Tara Beach Resort a invita gruponan educativo local, cu ta inclui International School of Aruba, Universidad di Aruba, Fofoti Tours, The Interact group, y huesped y trahadornan di Bucuti & Tara pa participa den nan esfuerso pa limpia Arashi Beach di sushi.
World Cleanup Day a wordo crea cu un meta cu ta traspasa frontera, religion y diferencianan cultural. E ta un di e movecionnan civico mas grandi na mundo, cu ta uni paisnan globalmente cu e mision pa contribui na un planeta mas limpi. Aña pasa, World Clean Up Day a uni mas di 11 miyon hende a pesar di e dificultadnan di COVID-19.
World Cleanup Day ta utilisa e poder y entusiasmo di personanan globalmente cu kier wak un bida mas sostenibel pa futuro generacion. E esfuerso di e aña aki ta centra rond di un area hopi critico pa Aruba: nos lama. Cu 70% di oxigeno di mundo produci den nos lama, e ta tragico cu 8 miyon di tonelada di plastic ta contami nos awa tur aña. E tema di 2021 ta pa conscientisa y colabora pa stop e fluho di sushi cu ta wordo tira den nos lama tur dia. Haciendo nos beachnan y cayanan limpi ta bai tin un impacto positivo riba nos flora y fauna submarino y pa nos comunidad.
EcoKids di International School of Aruba cu a participa a comparti: “Nos ta eco-guereronan jong! Nos mision ta pa yuda nos lama y nos bunita isla Aruba. Nos kier protehe y yuda nos planeta pa futuro generacion. Danki na Bucuti & Tara Beach Resort pa inspira y apoya nos!” Di Universidad di Aruba, Dr. Viola Heutger y un paar di studiante di exterior a orguyosamente participa.
Fofoti Tours a brinda transporte for di Bucuti & Tara te na e sitio di limpieza. Un representante di e compania a comparti, “Nos ekipo di Fofoti ta orguyoso di ta un creyente y partidario di tene un ekilibrio sano entre turismo y e proteccion di nos medio ambiente, paso esaki ta unda nos tur tin un interes mutuo; e ta unico cos cu nos tur ta comparti.”
Mr. Michael Wildemand y Ms. Annette MacMullin di Teuksbury, Ma, ta huespednan di Bucuti & Tara Beach Resort cu ta bin tur aña y cu ta programa nan vakantie specialmente pa bin cada di tres diaranson di luna pa asina nan por participa den e resort su beach clean up mensual na Eagle Beach. Nan tawata felis pa por a uni y conose un grupo asina grandi di hendenan local cu ta mes un apasiona di proteha nos medio ambiente, vooral riba un dia asina special mane World Cleanup Day.
E evento tawata un exito y Bucuti & Tara y Parke Arikok ta agradecido na tur participante.
Pa haya sa mas, bishita Bucuti.com.


text:
Despues di un lucha y trabou hopi intensivo porfin Sociaal Crisis Plan a logra cu e implementacion di Codigo di Proteccion.
Den un periodo di 1 aña di tempo e ekipo di Codigo di Proteccion bou auspicio di Sociaal Crisis Plan a logra prepara y awo lo introduci e maneho y ehecucion di Codigo di Proteccion den sector Social, Enseñansa, Husticia y Salubridad Publico.
Codigo di Proteccion ta e base fundamental di un sistema di proteccion efectivo y eficiente di nos muchanan y hoben. Codigo di Proteccion ta drenta na vigor pa tur profesional, cu ta traha directo y indirecto cu mucha, hoben y nan famia, ora nan tin (sospecho di) abuso di menor.
Codigo di Proteccion ta structura e proceso di evalua (sospecho) di abuso di mucha, haciendo uzo di 5 paso, cu ta describi den e Decreto Nacional (LB HAM). Durante 1 aña desde a duna diferente training di Signs of Safety (SoFS) na mas cu 300 profesional den e 4 sectornan. SofS ta e herment cu e profesionalnan ta uza den e 5 pasonan di Codigo di Proteccion, pa asina por pone e mucha/hoben central y sigur.
Den e proximo simannan lo bay tin training intensivo di un total di 14 persona cu lo bay dedica nan mes como “Train de Trainers”, via LVAK (Landelijk Vakgroep Aandachtfuncionaris Kindermishandeling), di Hulanda. Nan lo ta encarga cu e responsabilidad pa guia y duna curso na e Supervisornan di Codigo den tur 4 sector y asina garantisa cu e supervisornan ta keda na altura di tur loke ta encera (sospecho di) abuso di mucha y violencia relacional.
Ta premira cu na comienso di april, Codigo di Proteccion lo drenta na vigor. Tras di cortina tin varios trabou intensivo cu a tuma luga den e sectornan cu lidernan di proyecto di cada sector: Dorilis Werleman sector Husticia, Grace Maduro sector Salud, Efraim Suurendonk sector Social y Jullie-Ann Thode y Joan Danies pa sector di Enseñansa, Paul Baeten pa Bureau Sostenemi. Minister Glenbert Croes ta manda un palabra di pabien na e tremendo ekipo di Codigo di Proteccion, cu ta traha incansabel pa logra implementa un sistema cu por garantisa y salvaguardia nos mucha- y hobennan, ora ta trata (sospecho di) abuso di menor na Aruba.
Na mes momento e mandatario di gradici henter e veld social cu a bin hunto principio di december 2017 y cu te awe ta trahando incansablemente pa hunto nos logra e maximo proteccion pa nos yiunan.


text:
ORANJESTAD, Aruba – 28 mei 2020
Departamento di Salud Publico DVG Y Gobierno di Aruba awe tardi a ricibi e informacion cu e ultimo persona cu tawata interna den ICU cu e virus di COVID-19 a test negativo. Esaki nifica cu e persona no tin e virus activo mas den su sistema y awor ta recuperando den Dr. Horacio Oduber Hospital.
Esaki ta haci cu nos cifras di persona recupera ta aumenta na 98 y caso activo di COVID-19 ta na e momento aki 0.
Departamento di Salud Publico y Gobierno di Aruba ta desea di felicita e Crisis Team completo pa nan aporte y consehonan brinda cu a yuda Gobierno den tuma e miho desicionnan. Tambe un palabra di danki ta bay na tur esnan cu a traha den prome linea (frontliners) y na comunidad completo cu a pone nan confiansa den e capacidad di nos profesionalnan y a sigui tur conseho y instruccion duna.
Pa nos sigui logra nos mester sigui aplica tur e medidanan di prevencion manera DVG ta recomenda. Distanciamento fisico-social, laba man y si bo tin sintoma keda cas y consulta cu bo dokter di cas.
Un biaha mas pabien pueblo di Aruba pa e gran diciplina y solidaridad demostra durante tur e simannan cu a transcuri, Uni nos ta Vence!


text:
ORANJESTAD, 16 oktober 2020.
Departamento di Salud Publico ta informa cu awe tin 13 caso nobo di covid registra. Segun e tabel por tuma nota di solamente 4. Esaki pa motibo cu a haci un limpiesa di e data y a saca afo 9 caso positivo di personanan cu a her-test sea pa motibo medico of relaciona cu labor (positivity rate bou residente 12%) tambe 37 persona mas a recupera, casonan activo a baha cu 33 y ta awe na 310, total di testnan haci ta 243, testnan haci bou di residentenan na laboratorio di hospital ta 99. E total di casonan di fayecimento relaciona na Covid-19 ta na 32.
Hospital ta informa cu tin un total di 7 persona interna di cual 1 ta den cuido intensivo y 6 ta isola riba piso general.
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma tuma contacto cu dokter di cas pa por haci un test. Door di isola e casonan positivo nos por controla e virus y stop e di sigui plama.
Ban sigui cuida, Aruba ta conta cubo pa sigui maneha y controla e virus di Covid-19.


text:
Anti-Doping
-
Anti-Doping: Casonan huridico awo bou Continental Results Management Panel
The Aruban Olympic Committee (COMITE OLIMPICO ARUNBANO), in compliance with the World Anti-Doping Code and the International Standard for Results…Read More »
-
Patrick Werleman ta elabora riba e anochi di Anti-doping
Dialuna anochi e Comision Anti-Doping a tene un anochi di informacion pa e delgacion di Aruba cu lo participa na…Read More »
-
Comision Anti-doping a tene charla di informacion
Dialuna anochi e Comision Anti-Doping a tene un anochi di informacion pa e delgacion di Aruba cu lo ta biahando…Read More »
-
Dos caso di violacion regla anti-doping na Aruba
Recientemente a keda publica e veredictonan final den dos caso di violacion di regla anti-doping na Aruba. Conforme regla di…Read More »
-
WADA ta habri aplicacion pa abogadonan
WADA ta habri aplicacion pa abogadonan forma parti di un Continental Results Management Panel. Desde aña 2021 tur caso legal…Read More »
-
Montserrat Rejoins Caribbean RADO
The Caribbean Regional Anti-Doping Organization (RADO) is pleased to announce Montserrat as its newest member. Montserrat’s application to rejoin Caribbean…Read More »
-
Testnan di Dopahe den deporte
Testnan di dopahe di e atletanan Shakeena Croes y Mellizienne Richardson a sali negativo, cual ta un super bon noticia…Read More »
-
Comision Anti-Dopahe cu charla
Comision Anti-Dopahe a tene charla riba e tema anti-doping Comision Anti-Doping di Aruba a continua cu su programa di charla…Read More »
-
Prevencion di Dopahe
Prevencion di Dopahe den Deporte ta un topico mundial. Na Aruba tambe un comision tin alrededor di dos anja caba…Read More »
-
Patrick promoviendo Playing True
Presidente di Caribbean RADO, Sr. Patrick Werleman promoviendo e “Playing True” cu e WADA’s Athlete Outreach Team den e Weganan…Read More »


text:
ITALIA — Siman pasá, for di 29 di yüni te ku 4 di yüli, 2015, e kompetensia Mundial di windsurfing – IFCA JYM Slalom World Championship 2015 – a tuma lugá na e bunita sitio di Reggio Calabria. E prestigioso Kampeonato Mundial aki, ku ta konosí den e mundu di windsurfing pa su nivel masha haltu, tabatin 71 windsurfer profeshonal for di Fransia, Italia, Austria, Noruega, Peru, Spaña, Slovenia, Hulanda, Aruba i Kòrsou, kende a partisipá den e kategorianan di ‘Junior’, Hubentut, Masters 35+, Hubentut i ‘Junior’ pa Mucha Muhé.
Kòrsou tabata bon representá den e kategoria ‘Junior’ U-17 pa e talentoso ‘Windsurfer’ i Kampeon Mundial ‘Junior’ U-15 na 2013, Jean Paul Da Silva De Goes, di 16 aña di edat.
Aruba tambe tabata bon representá den e kategoria di Hubentut pa e Kampeon Mundial ‘Junior’ U-15 na 2011 i ‘Junior’ U-17 na 2012 pa Ethan Westera, i pa Nik van den Eerenbeemt i Mark Tjon.
Durante e tres dianan promé ku e evento, e windsurfernan a trein den bientunan di un averahe di 16 nudo pa ora, pero durante e sobrá di e siman e bientu a baha konsiderablemente, loke a obligá tur e partisipantenan pa usa nan ekipo mas grandi durante henter e kompetensia. Riba e promé dia di e kompetensia tabatin un bientu mínimo di 11 nudo, loke tabata sufisiente pa a inisiá e promé eliminashon pa tur kategoria. Pero djis despues e bientu a baha, di moda ku no tabata posibel pa finalisá e promé eliminashon riba e dia ei.
Durante e di dos i di tres dianan Mama Naturalesa a nenga di koperá, loke a hasi imposibel pa por a kompetí debí na tiki bientu. Riba e di kuater dia e bientu kayente a kuminsa supla mainta trempan, loke a hasi posibel ku por a kompletá e promé i e di dos eliminashon. Riba e di sinku dia (e último dia di e kompetensia) a logra efektuá dos eliminashon mas, p’asina henter e flota di partisipantenan den kategoria ‘Junior’ i ‘Hubentut’ keda finalisá, ku bientunan mínimo di 11 nudo, ku ta aseptabel segun reglanan di e kompetensia. Despues di 12 pustamentu pa un total di 4 eliminashon, di kual esun di mas malu a keda deskartá, e resultado di nos hóbennan Hulandes-Karibense tabata ekselente.
KÒRSOU: Ku un enorme demostrashon di talento, velosidat i profeshonalismo, e kompetensia riba awa tabata un bataya kontínuo entre Kòrsou, Fransia i Italia. Kompetiendo den su kategoria entre 31 di e atletanan mas eksperensiá i rápido di tur parti di mundu, e hóben windsurfer Jean Paul Da Silva De Goes a kompetí ferosmente riba awa kontra e kampeon di Oropa di 2015, e Franses Jimmy Thieme, i a mantené e promé puesto te na e último minüt den su kategoria durante tres di e kuater salidanan di e kompetensia. Durante e di kuater salida Jean Paul a pèrdè un tiki velosidat, pa motibu di kaída di bientu un ratu nèt ora e tabata nabegá rònt di e promé bui, anke ku e tabata husa su ekipo mas grandi, ku e konsekuensia ku el a pèrdè su posishon den e final di e ganadornan. Desafortunadamente, esaki a resultá den un puesto mas abou den e resultadonan total.
E inkonbenensia aki tabata na bentaha di e kompetidor Franses, kende a rekuperá di su fayonan riba e promé dia, i a sali ganador den e último salida i konsekuentemente a sali Ganadó di e Kampeonato Mundial, ku un diferensia mínimo den punto, siguí mesora pa nos Yu di Kòrsou, Jean Paul Da Silva De Goes, awor e ‘Vice World Champion’ U-17, na di dos lugá, i Mathis Guillou di Fransia den e di tres lugá.
ARUBA: E bataya entre esnan mas rápido den e kategoria ‘Hubentut’ tabata entre e talentonan profeshonal di Aruba, Ethan Westera, Fransia i Slovenia. Ethan Westera, ku un velosidat manera wélék, tabata na promé lugá durante henter e kompetensia, pero un fayo chikitu na prinsipio di e di kuater salida a pone ku el a pèrdè su promé puesto, i a bira e ‘Vice World Champion’ 2015 den e kategoria ‘Hubentut’. E promé puesto a bai pa e Franses Nicolas Goyard i e di tres puesto pa Basile Jacquin, tambe di Fransia. Ku un tremendo prestashon Nik van den Eerenbeemt di Aruba a logra e di kuater puesto.
Den ‘Hubentut Mucha Muhé, e ganador tabata Marie Somonet di Fransia. Den ‘Juniors’ U-17, e ganadó tabata Oceane Bellon di Fransia. Den e kategoria ‘Masters 35+’ e ganadó tabata Andrea Rosati di Italia.
Nos pabien ta bai pa nos hóbennan Karibense-Hulandes pa nan ekselente prestashon. Un danki spesial ta bai pa e spònsernan individual pa nan sosten. Sin nan yudansa e partisipashon di nos atletanan lokal den eventonan internashonal lo no tabata posibel. Pa mas informashon riba e evento aki, bishitá e ‘link’ riba e página IFCA di FB https://www.facebook.com/pages/IFCA/157643720947394


text:
- Ariën Rasmijn
Resumen politico 2021
Articulo aki tabata destina pa un otro publicacion, pero a wordo rechaza pa motibonan cu e autor ta compronde y acepta. Den e version aki a añadi mas texto, pa duna refleho na acontecimentonan recien.
2021 no tabatin falta di crazy stunts den Cocolishi. Mientras cu Covid a keda wanta nos pais den su gara, Tanchi Evelyn y su team tabata purba di cumpli cu e requisitonan pisa cu secretario di estado Raymond Knops y CAft tabata keda impone a cambio di asistencia financiero. Anto den tur esey tabatin un campaña electoral tambe. Uno cu a wordo accelera na momento cu a lanta un caso penal contra Alan Howell, cu poco tempo prome a bira lider di POR despues cu tur tres capitan di e barco a ‘abandon ship’ pa laga e timon letterlijk den man di e ultimo matroos.
Tin cu ta bisa cu asina a orkestra e tumbamento di Gabinete Wever-Croes I na un manera magistral na unda tur partido politico - incluyendo esnan cu tabata den wordo lanta formalmente - a wordo sorprendi cu letterlijk nan carson na rudia ainda mientras cu partido MEP como practicamente e unico sobreviviente di e coalishon tabatin practicamente tur cos cla pa ranca sali caba. Rivalnan manera Marisol Lopez-Tromp y Lisette Malmberg mester a letterlijk resucita partidonan zombie pa por participa y den cas di partido berde di baina lider a haya chens pa limpia e baba di soño for di su boca pa bay traha.
A gaña recycle material di campaña y a buska tur tipo di manera pa aglomera apesar di tir advertencia di DVG y e tension durante e campaña aki tabata asina extra pisa cu candidatonan a overheat y kima nan chip na caminda. Selene Kock, un dokter di pulmon notabene, tabata participa den e tipo di aglomeracion cu ni un paar di luna prome e tabata roga pueblo pa evita anto a flip famosamente y daña un mic durante un discurso na Pos Chiquito. Durante debate, politico nobo Miguel Mansur tambe a flip na dado momento pero den esey a logra pone Tanchi Eve mustra un banda menos bunita cu tiki biaha ela saka. No cu esey tabatin efecto alguno riba un resultado aplastador den cual Tanchi porfin a prueba su mes como votegetter absoluto, kibrando tambe e competencia den su mesun seno biniendo for di Nel Oduber su principe heredero Dangui particularmente.
Hunto cu parttime modelo (pero no di D-Shop…) Xiomara Maduro, Danguillaume a perde cantidad di voto apesar di un campaña miyonario den cual curiosamente ex-enemigo mortal y supuesto ex-politico Otmar Oduber tambe a yuda un of dos man. Oduber, te ainda sospechoso den caso Flamingo, tambe a campaña duro hunto cu su staf anterior pa Rocco Tjon, cu na final a logra bira minister di Husticia apesar di tanto baina y rumor riba su bida priva. Pa ta franco, bo lo no ta robes si bo bisa cu e Rey di Pavia Country Club tabata e otro gran ganador di e eleccion aki (aunke cu caya ta papia cu awendia e no ta dje fuerte ey mas…).
Raiz, cu den nan di dos ciclo electoral a logra cultiva suficiente confianza pa yega na dos asiento, pero na final di dia kico di berdad ba gana si ja caba den e prome simannan di participacion den e gabinete nobo b’a dobla riba dos di bo cabaynan di campaña mas grandi, esta refineria y e hotel St. Regis…Naturalmente tabatin perdedornan mas obvio den e elecccion aki. RED, cu durante campaña a cay den e rabbit-hole di antivaxx, a pasa definitivamente pa olvido. Accion21 di baina a logra drenta parlamento, pero no por kita e smaak amargo di perde diferente candidatonan high profile manera Daphne Lejuez y Cristian Soto na caminda, lagando fundador y lider Miguel Mansur practicamente como Lone Ranger riba escenario. Ongeveer mescos tambe ta conta pa MAS, cu practicamente for di comienso tabata un vehiculo di un asiento pa Marisol Lopez-Tromp pero a bira un cabey boto pa su number dos, Aquanette Gunn cu a logra gana e stoelendans den e partido ey for di Solangel Laclé. Sinembargo e vehiculo ey no a yega mas leu cu un puesto den oposicion pa e ex-minister, hunto cu Accion21 y AVP, cu pa di dos ciclo concecutivo a come sla den eleccion cu un lista den cual kier a schuif solamente dos candidato nobo dilanti, manteniendo e chubatonan bieuw den top y Benny Sevinger, sospechoso den caso Avestruz, den posicion pa saka su mes aunke cu e tabata sera den KIA. Lider Mike Eman no por a haya manera pa renoba su partido, aunke cu awo si porfin tin bista riba un posibel sucesor p’e den e persona di Gerlien Croes, cu apesar di tin e resting b*tch face mas potente riba nos isla practicamente tabata un di e poconan cu a bay dilanti cua voto den henter e eleccion aki.
Unabes cu a logra sinta despues di un proceso di formacion absurdamente largo pa dos partido cu practicamente tabata famia caba, e barco cu yama Gabinete Wever-Croes Part Deux a sigui nabega den olanan pisa. Hulanda, Covid, sindicatonan bou guia di oposicion, pero tambe nan mesun cabesura y tin biaha ineptitud no a yuda tampoco. Politica na Aruba a para bira un comedia, cu peleanan entre yiu di Tanchi y casa di Gerlientje, acusacion di persona ilegal trahando na cas di mama di hende y naturalmente e tantisimo apuntacionnan dubioso di hendenan yega pa puestonan halto y otro privilegionan. Y como ultimo palo cu a cay, a pone WEB seal the deal cu Eagle LNG riba lomba di ingenieronan, directiva y hasta hefe di hunta di e productor di awa. E lomba cu a actually dobla tabata esun di partido Raiz, cu a perde su credibilidad ora nan a gruña nan partner den coalicion despues di a wordo trata manera mucha ora nan a cuestiona e deal, pero na final a keda sin morde. Eynan a mustra un biaha mas con cruel politica na Aruba por ta. Un dia bo ta carga e speranza di votadornan hoben y progresivo pa un politico nobo. E dia despues bo maskara ta cay y bo ta mustra di ta exactamente ‘mescos cu nan’…
Mester bisa tambe cu tur esaki a cu un prensa mey mey den tur e bululu aki cu tabata comprometi na un of otro banda of cu no tabatin tin e modo pa controla poder debidamente. Y mirando desaroyonan manera e menasa atrobe cu lo kier regula prensa al estilo di Cuba y con titulonan manera Amigoe, e gran dama y ultimo exponente di prensa liber di berdad, ta cabando na nada, e miedo grandi tey cu e di cuarto poder definitivamente ta na peliger na Aruba.
Unda e barco lo pega na baranca no ta conoci, pero 2022 ta mustra di bay bira un aña devastador economicamente. Cu tur confiansa den gobernantenan y institucionnan a bay perdi lo no yuda Aruba sali for di e crisis aki, sowieso no riba su propio forsa. Ady Thijsen semper a bisa cu politica ta cruel. E sigur mester sa, pasobra hopi biaha den su trayectoria politica tabata cruel cune. Pero e aña aki tin un silver lining pa Ady. A lo menos e por yena su maletanan, book su business class cu KLM y bandona e barco cu ta yenando cu awa. E si por canta: ‘Aña Nobo, Bida Nobo’…


text:
Kuminsando dia 30 di novèmber 2020, FIU Curaçao lo dal e di 4 Stap, di un total di 5, pa yega na e portal nobo pa mèldu goAML. For di 30 di novèmber 2020 te ku 11 di desèmber 2020 FIU Curaçao lo tene seshonnan virtual instrukshon tokante e forma pa mèldu transakshon no usual den e portal nobo pa mèldu goAML. E seshonnan di instrukshon lo ta spesífiko pa kada sektor.
Tur entidat ku tin e deber di mèldu ta haña oportunidat pa nan siña kon mester mèldu transakshon no usual, den e portal nobo di goAML, pa asina nan por sigui mèldu despues di 1 di yanüari 2021. E proseso pa mèldu den goAML ta diferente for di e proseso di mèldu den Corsys. Hasta si a kustumá di mèldu transakshon no usual den e portal bieu, tòg e entidat ku ta mèldu lo mester risibí instrukshon pa por mèldu den e portal nobo goAML.
E proseso di implementashon di goAML tin un skema pèrta. Nos ta hasiendo tur esfuerso pa logra un transishon suave pa tur entidat ku mester mèldu. Nos ke pidi tur entidat ku mester mèldu pa tuma bon nota di tur anunsio ku nan risibí i tambe pa nan partisipá na e seshonnan virtual di instrukshon ya nan por ta kla pa por mèldu transakshon no usual den e portal nobo for di 1 di yanüari 2021.
FIU Curaçao a introdusí un e-mail adrès speshal pa e entidatnan ku mester mèldu por usa pa preguntanan spesífiko, i otro petishon pa informashon, tokante e proyekto di goAML: goaml@fiucuracao.cw.
Pa pregunta general tokante mèldumentu na FIU Curaçao, tuma bon nota di e informashon tokante esaki riba nos wèpsait (www.fiucuracao.cw, bou di “REPORT”) òf tuma kontakto ku nos via analysis@fiucuracao.cw, òf via telefon: 4626588.


text:
Te cu siman pasa e cantidad di caso positivo di Covid-19 tabata na 96, pero DVG ta informa cu a bin acerca diescinco caso nobo. Di e diescinco casonan aki diescuater ta residente y un ta no residente. Esey ta nifica cu awo e cantidad di caso ta na 111, di cual 56 ta residente y 55 no residente.
E cantidad di caso di fayecimento pa Covid-19 a subi na 109. No ta sigur pero ta mustra cu ta evaluando si lo reintroduci tapaboca obligatorio y gebiedsverbod. Kico ta e decision, no por bisa. Tur cos ta depende con e casonan di Covid-19 ta desaroya. Te cu awo mas di 11 mil persona a recupera, mientras cu a conoce mas di 11 mil caso positivo.


text:
WILLEMSTAD — Kuminsando djasabra awór, durante di e periodo di 3-9 di Sèptèmber, lo tin un Kampeonato di Karibe di Senioren i Master na Santo Domingo na honor di sr. Franklin Mathilda. Frank ku ta un di e fundadónan di e federashon LATTU, ku ta para pa Latin American Table Tennis Union, a nifiká hopi pa e deporte aki den region.
Frank a wòrdu invitá pa sr. Juan Vilas ku ta aktualmente presidente i huntu ku ne lo biaha su señora i un delegashon di Kòrsou ku 4 hungadó i e presidente aktual di pinpòn na Kòrsou sr. Napi Boekhoudt. Riba e potret aki por mira Frank den kompania di Juan Vilas na Weganan Panamerikano na Toronto.


text:
mack van den eerenbeemt
-
Lima2019
Un splicacion di e deporte RS:X
Un splicacion cortico di e deporte di nos medayista Panamericano Mack van den Eerenbeemt cu ta practica e deporte di…Read More »
-
Lima2019
Bista grafico Mack ta ricibi Medaya
Un bista grafico awe na Paracas na e conkista di e medaya di Brons pa atleta di RS-X, Mack van…Read More »
-
Lima2019
Mack ta ricibi medaya na Lima
Momento historico pa Aruba ora cu atleta di RS-X, Mack van den Eerenbeemt ta ricibi su medaya di Brons den…Read More »
-
Lima2019
Entevista cu medayista di brons Mack
Entrevista cu nos medayista di brons Mack van den Eerenbeemt Despues di e logro historico awe aki na Paracas den…Read More »
-
Lima2019
Aruba cu dos atleta den Medal Race
Aruba lo tin dos atleta den medal race di Vela Diahuebs tabata e ultimo dia den un series di diferente…Read More »
-
Lima2019
Mack entre e miho cinco nan
Mack van den Eerenbeemt ta posiciona su mes entre e mihor cinco nan Awe den RS-X Masculino tabata falta solamente…Read More »
-
Lima2019
Un dia jen di biento na Paracas
Un dia yena di biento aki na Paracas Awe diaranson e deporte di Vela a continua caminda nos tres atleta…Read More »
-
Lima2019
Atletanan di Vela ta resumi e prome dia
Atleta nan di Vela ta duna un resumen riba e prome dia di competencia Awe mainta prome cu tur tres…Read More »
-
Lima2019
Competencia a start pa Mack
Mack van den Eerenbeemt unico atleta di Vela pa mira accion awe na Paracas Despues cu e prome dia di…Read More »
-
Lima2019
Mack ta conta di e Ceremonia di Apertura
Atleta di vela, Mack van den Eerenbeemt tabata e abanderado pa Aruba durante di e Weganan Panamericano Lima 2019. Mack…Read More »


text:
Kralendijk – Direktiva di ABVO te na e momentunan aki, ainda no por komprondé inkietut serka un grupo chikitu di miembronan ku ta traha na Selibon N.V.
Esaki despues ku a tuma nota ku djabièrnèúltimo den oranan di atardi un grupitu aki a aserká AFBW ku e intenshon di afiliá na e organisashon aki.
Den un prinsipio direktiva di ABVO no tin ningun problema si un grupo di miembro ke bai afiliá na otro sindikato, pa kualke motibu ku nan por tin. Sinembargo na ningun momentu a señalá problema òf falta di atenshon serka sierto miembronan. Kada bes ku a aserká direktiva di ABVO a atendé puntonan ku na e momentu ei por a atendé. Mester menshoná ku ya kaba a habri negosiashonnan ku gerensia pa un CAO kompletamente nobo loke ta deseo di miembronan na Selibon N.V.
Presidente di ABVO, sr. Robert Sances, te ku djaweps atardi lat tabata tin kontakto ku kabesante di grupo di Servisio (ántesShopsteward), ku na su turno a duna di konosé ku no tin niun problema. Seguidamente direktiva di ABVO a eksigígerensia pa entregá miembronan dokumentunan ku nan a pidi, loke djabièrnè den oranan di mainta a entregá tambe.
Pa gran sorpresa presidente di ABVO Boneiru ta haña yamada ku un grupo di trahadónan di Selibon N.V. ta reuniendo ku un otro sindikato ku e intenshon pa afiliá. Mesun anochi ta topa kabesante di grupo di Servisio, kende ta kumindá ku masha kortesia, atrobe sin ta komentá nada ku presidente di ABVO.
No mas ku algun siman pasá a tene un atardi sosial/informativo ku miembronan di Selibon N.V. pa asina sondia nan deseo pa ku puntonan pa un CAO nobo. Den e reunion aki e mesun kabesante di grupo di servisio aki a hiba palabra i a ekspresá su alegria kon kosnan ta bai den bon direkshon. Mas aleu te hasta a entrega grupo di servisio nan Polo Shirt.
Si ta manera a publiká den medionan di komunikashon ku direktiva di AFBW a manda e grupito bèk pa atendé ku ABVO, AFBW a aktua korekto. Si ta nesesario ta pone kombersashonnan ku tabata tin riba WhatsApp te ku djaweps anochi na disponibilidat di esun ku ta deseá. Debí ku na niun momentu a señalá nada.


text:
AGE GROUP
LEAGUE
Informacion
Dia y Orario di training:
Dialuna y Diaranson: 16.30 – 18.00
Diamars y Diahuebs: 17.00 – 18.30
Diabierna: 17.30 – 19.00
Diasabra: 07.00 – 08.30
Reglanan:
-
Yega na tempo ora di training (10 minut prome cu tempo).
-
Tasnan y cosnan di balor mester keda bon warda; of djis laga nan na cas.
-
No bula den e pisina prome cu e training cuminsa.
-
Landa e schedule cu e trainer duna bo sin comentario.
-
Scucha e trainer/trainster; nan no tey por nada.
-
Mantene distancia pa cu e siguiente landado durante cu bo ta landa.
-
No sinta riba e liñanan.
-
No tira cu e planknan of otro materialnan.
-
No core na banda di e pisina.
-
No keda colga den e wc-nan/ cabinanan di cambia paña.
-
No mishi cu otro landado.
-
Comporta bo mes decente den e cabinanan di cambia paña (no laga sushi atras aki den).
-
Yuda prepara e pisina y tambe yuda ora di kita tur cos bek.
-
Bin cu hopi "smak pa landa" y cu motivacion!!!
-
Semper mester raporta cerca e coach den caso cu no por bin training.
-
Semper mester raporta na e coach si no por asisti na e competencia.
-
Yega na tempo ora di competencia, preferiblemente mei ora pa cuminsa landa y warm up.
-
Mantene na reglanan prescribi pa loke ta bo uniform.
-
Esnan cu ta participa na competencianan di landa cu kier logra cierto meta, mester train extra y ta spera di nan cu nan lo haci tur nan esfuerso.
Sistema di pago:
-
Inscripcion: Awg 50,- (eenmalig)
-
Prome miembro di un famia: Awg 75,- (pa luna x 12 pa cada aña calendario)
-
Di dos miembro di famia: Awg 125,- (pa luna x 12 pa cada aña calendario)
-
Di tres miembro di famia: Awg 175,- (pa luna x 12 pa cada aña calenndario)
-
Di cuatro miembro di famia y tur siguiente: Awg 225,- (pa luna x 12 pa cada aña calendario)
Con bo ta kita bo miembrecia?
- Den caso cu bo dicidi di sali di e club, bo tin di retira bo nomber por escrito y bo contribucion mester ta ful paga.
- Haci esaki na final di cada fin di un cuartal segun aña calendario, considerando un periodo di notificacion di por lo menos 1 luna. Dicho periodo di notificacion ta ademas necesario ya cu bo obligacionnan pa cu e Club ta conta pa henter un aña. Bo ta manda bo carta di retiro pa e head coach.
- Paga tino: den caso cu bo no retira manera debe ser, bo obligacionnan ta sigui core normal naturalmente. Normalmente no ta duna contribucion paga caba bek.
- Bo mes persona lo tin di cancela transferencianan bancario automatico. Abo a duna autorisacion pa haci tal y abo mes lo tin di descontinua esaki na banco.


text:
Servisio di Atmishon
Servisio di Atmishon ta un organisashon gubernamental ku ta implementá parti di e maneho di Ministerio di Hustisia. E servisio ta responsabel pa atministrá petishonnan pa atmishon i estadia di personanan ku ta deseá di establesé nan mes na país Kòrsou. E tareanan aki ta tuma lugá konforme e Lei di Atmishon i Ekspulshon, esta Landsverordening Toelating en Uitzetting (LTU).
E metanan di Servisio di Atmishon
- Prosesá petishonnan ku efisiensia, integridat, profeshonalismo i dirigí riba e kliente pa atmishon, estadia i naturaliashon pa asina kumpli ku e nesesidat di e kliente konforme e lei- i reglanan vigente.
- Duna klientenan informashon korekto, kompleto, kla i uniformá, Den kasonan special e informashon ta kuadra ku e nesesidat spesífiko di e kliente.
- Promové e koperashon entre e organisashon interno den e kadena di estranhero ku e otro partnernan stratégiko pa medio di un harmonisashon adekuá di prosesonan, proseduranan i sistemanan (di informashon).
- Kontribuí na desoroyo riba e tereno di kuido di estranheronan.
E tareanan di Servisio di Atmishon ta konsistí di:
- Pèrmit di estadia
- Prolongashon estadia turístiko
- Deklarashon Van Rechtswege
- Deklarashon Niet van Toepassing
- Prueba di regreso
Ademas Servisio di Atmishon tin dos tarea prinsipal:
- Fasilitashon den maneho i konseho hurídiko
- Representa Minister di Hustisia den e proseso di opheshon i di apelashon
Mishon i vishon
Mishon
Na un forma determiná, profeshonal i íntegro nos ta analisá petishonnan pa atmishon di persona a base di lei i reglanan vigente i denter di un tempu stipulá.
Vishon
E organisashon profeshonal i dinámiko pa atmishon di e persona na Kòrsou konforme reglanan vigente.
Por primi riba e linknan abou pa haña mas informashon di Servisio di Atmishon Kòrsou:


text:
SETAR ta informa cu entrante 31 di maart 2022 lo tin cambio di e Domain Name System (DNS) di Setarnet. E siguiente IP adresnan lo descontinua y wordo reemplasa cu IP adresnan nobo:
Clientenan cu tin un router of DNS programa manualmente lo mester cambia esaki prome cu e fecha di 31 di maart.
Pa loke ta SETAR su ADSL modems, Cablenet modems y ONTs, e cambio lo wordo haci automaticamente. Esaki den caso cu clientenan no a override e automatic mode pa esaki por sosode.
Clientenan cu tin DNS manualmente programa den nan router of switch, computer, laptop, etc., lo mester haci e cambio den nan IP adresnan manualmente. Tambe por ehempel clientenan cu tin un sistema di camara na cas y/of un fixed IP adres.
Pa mas informacion di con pa configura e DNS riba diferente device, bishita e pagina https://www.setar.aw/dns/. Pa cualkier pregunta of mas informacion, por yama nos Contact Center na 127 of manda un Whatsapp na 597-9999.


text:
Presentando Reina Caribense Maja Lepsanovic
Tur luna, Caribbean Queen na Palm Beach Plaza Mall ta honra un artista femenino local cu ta biba y crea riba e isla. E programa di Caribbean Queen a wordo lansa ora e tienda a habri na fin di 2011. Pa e luna di Mei 2014, e artista local Maja Lepsanovic ta e pacus su Reina Caribense celebra, exponiendo su arte pa hendenan local y turistanan por admira y cumpra. Naci na Belgrade, Serbia, Maja semper tabata rondona pa hendenan creativo, incluyendo un mama cu ta architecto y un ruman homber cu ta un pintor, y nan tabatin hopi influencia riba su creatividad y expresion artistico. El a dicidi di studio construccion na su universidad, y mas despues diseño grafico, pero esaki a tene su atencion pa un tempo cortico so. El a bin Aruba dos aña y mei pasa pa yuda cuida dos mucha homber den un famia di Serbia/Hulanda, y e seis lunanan a bira pa semper ya cu tur cos tabata mas facil pe riba e isla. Semper e tabata gusta shoco y lagadishi, y el a cuminsa pinta esakinan riba palo di lama, ofreciendo nan como recuerdo den e mercado local. Ora el a cuminsa pinta, e no tabata sa unda e hobby aki lo hib’e, pero el a gust’e y a sigui cune. Awendia su arte ta combina palo di lama cu otro material – piedra, perla y bamboo— mientras cu el a incorpora diferente tecnica di pintamento. Cada piesa ta unico, y e ta stima e isla aki y e oportunidad pa crea loke ta den su cabes, den e colornan di Aruba. Turistanan cu ta cumpra su arte por hiba un pida di Aruba cas cu nan. Maja ta raporta cu e ta contento di ta e Reina Caribense di mas nobo, mientras cu e lo ta exponiendo su obranan durante e luna di Mei na Caribbean Queen, Palm Beach Plaza Mall. Caribbean Queen ta dedica un porcentahe di tur benta na e programa di Tikkun Olam (reparacion di mundo). E fondonan colecta ta wordo duna cada cuartal na organisacionnan caritativo local, como parti di un esfuerso continuo pa haci algo bon y sirbi e comunidad. Tur e fundacionnan cu ta ricibi donacionnan di e pacus di Caribbean Queen ta dedica na e promocion di arte riba e isla, y educacion di artesanonan.


text:
INSTALASHON DIREKTIVA 2022-2023 DI BADEN POWELL TOASTMASTERS CLUB
INSTALASHON DIREKTIVA 2022-2023 DI BADEN POWELL TOASTMASTERS CLUB
WILLEMSTAD – Baden-Powell Toastmasters Club a instalá su direktiva nobo pa aña 2022 -2023, den un esfera natural i ameno djasabra último na Ostrich Farm Curaçao.
Den un seremonia dirigí pa CC, CL Derick Willem, miembronan nobo di e direktiva a keda instalá pa DTM Silvana Willems.
E direktiva di Baden Powell Toastmasters club di aña 2022-2023 ta konsistí di:
- President – TM Laurella Martis
- Vice President Education – TM Farrahnedy Nicastia
- Vice President Membership – TM Omara Martina
- Vice President Public Relations – TM Ryjairo Kleinmoedig
- Secretary – TM Wystlina Helena
- Treasurer -TM Regis Mercera
- Sergeant at Arms – TM Lorna Fraai-Browne
- Immediate Past President – TM Zoraida Pisas
E tema ku e direktiva nobo a skohe pa e aña 2022-2023 di Baden Powell Toastmasters Club ta: “Creating leaders committed to excellence”.
Toastmasters ta un organisashon “no lukrativo” ku ta trein su miembronan pa por dirigí palabra den públiko, siña liderato i hopi otro abilidat ku ta hopi útil pa un miembro den su trabou i organisashonnan ku e ta den.
Den aña 2021-2022, direktiva i miembronan a traha hopi duru pa a logra pa di tres aña tras di otro e distinshon mas haltu ku un klup di Toastmasters International por optené ku ta “President Distinguished Club”, ku ta un rekonosementu otorgá na un klup di Toastmasters ora e kumpli ku mínimo 9 di e 10 metanan preskribí pa Toastmaster International. Den e kaso aki Baden Powell Toastmasters Club a logra tur e 10 metanan pa aña 2021-2022. Baden Powell Toastmasters Club ta kla pa kuminsá ku su reunionnan edukashonal dia 16 di ougùstùs 2022.
Si bo ta interesá di ekipá bo mes ku abilidatnan di por papia den públiko, liderato i komunikashon en general bo por tuma kontakto ku nos Vise Presidente di Miembresia – Sra. Omara Martina na telefòn – 515-6659 òf e-mail na toastmasterclubbadenpowell@gmail.com


text:
Carls Manuel Riba un djadumingu rekordando kon mi tabata tin e honor di risibí serkami Jesteline Legito ku su buki: “ Stòp di mata tempu”
Carls Manuel
Riba un djadumingu rekordando kon mi tabata tin e honor di risibí serkami Jesteline Legito ku su buki: “ Stòp di mata tempu”
un buki sumamente interesante tokante e uso di nos tempu. Banda di esaki e la konta tokante un otro buki pa mucha kaminda interaktivamente por siña mucha spar for di edad yòng.
E bukinan ta na papiamentu. asina ta sigui alsa nos idioma.
bukinan ta optenibel na Mensing’s Caminada.


text:
Den e parti final di Gobernador su discurso relaciona cu Apertura di Aña Parlamentario Nobo e la reitera cu union, solidaridad y respet ta clave pa un recuperacion genuino. Union pa un causa nacional. Respet pa e dignidad humano. Solidaridad pa esun cu mas mester di dje.
Gobernador a indica cu union, respet y solidaridad ta forma tambe e fundamento di e estado di derecho cu nos Pais ta. Segun Gobernador mescos cu nos ta uni pa un causa comun, nos ta solidario y ta mustra respet mutuo pa logra recuperacion, di e mesun forma nos mester mantene nos estado di derecho bibo garantisando libertad y derechonan di tur ciudadanonan.
Gobernador ta haya necesario pa nos siña respeta y compronde otro, siña balora e interes y necesidad di otro y pone diferencianan un banda na momento cu nos Pais mas mester di dje. El a dirgi su mes specialmente na Parlamentarionan caminda el a indica cu como Parlamento nos a wordo confia cu un poder pa defende y proteha e principionan aki. Gobernador a bisa cu mescos cu bida conoce temponan bon y menos bon y ta laga nos cu lesnan atras, mescos ta conta cu e desafionan cu nos estado di derecho ta afronta. El a pidi nos pa no laga esaki descurasha nos, pasobra asina so nos por garantisa un futuro duradero y sostenibel, mas inclusivo, mas pacifico y husto pa nos tur.
Palabranan clave cu a resona cerca mi ta: union, solidaridad y respet! Palabranan na su lugar y cu sigur mi ta di acuerdo cu nan. Hunto nos por hopi, hunto nos pone Aruba bek riba pia. Trahando na un manera serio y responsabel.


text:
History of Aruba
Home History of Aruba
Historia di Aruba: Toro y baca a crea panico y un situacion caotico den...
Durante e decada di 1970 pa 1980, Aruba su historia a conoce hopi suseso, algun hopi tristo, otro alegre, otro interesante, den pasado tin...
Historia di Aruba: Tanki di Azeta (Fuel oil) a pega candela y a explota...
Na Aruba nos por djis habri cranchi y bebe awa, WEB semper a produci un di e miho awa di cranchi na mundo y...
Historia di Aruba: Accidentenan fatal cu a pone gobierno di Aruba cera un crusada...
Camindanan y crusadanan na Aruba a conoce hopi accident, algun caminda cu e bieunan tabata yamanan camindanan bejaco, crusadanan caminda hopi hende a perde...
Prinses Beatrix encanta y impresiona cu Teatro di Ser’i Noka
Awe nos ta recorda cu 55 aña pasa Teatro di Ser’i Noka a ricibi bishita special di Su Alteza Real Prinses Beatrix cu a...
Historia di Aruba: Destino cruel a persigui un famia na Savaneta pa hopi aña
Den un temporada hopi cortico, ruman, sobrino, tata a fayece, un tras y tur tragicamente Den e añanan 1976,77,78 etc. e trafico na Aruba tabata...
E fundacion di Santa Cruz y “Maria di Ser’i Noka”, e prome baby bautisa...
Hopi hende den nos comunidad ta keda masha fascina cu e notanan historico aki cu ultimo tempo ta wordo publica den media local. Pa...
No crea identidadnan falso Historia di carnaval di Aruba ta skirbi caba Parti 3
Relato skirbi pa Celia Thiel, sociologa Musica di “Steel” Steelbands Musica di Steel ta original di Trinidad y ta Trinitarionan a trece Aruba. E isla aki...
No crea identidadnan falso Historia di carnaval di Aruba ta skirbi caba Parti 2
Relato skirbi pa Celia Thiel, sociologa Calypso y roadmarch Despues di di dos guera mundial a bin hopi cambio. Mas tanto esnan cu tawata traha na...
No crea identidadnan falso Historia di carnaval di Aruba ta skirbi caba ...
Skirbi pa Celia Thiel sociologa Carnaval Carnaval ta un fiesta internacional y ta wordo celebra den hopi paisnan segun nan custumber. Den principio, carnaval a wordo...
Historia di Aruba: E lucha di 3 piscado pa sobrevivi riba lama bruto cu...
Saga di personanan cu a perde riba lama, ta di semper, tin cu a bolbe pa conta y otro cu hamas a regresa y...


text:
E hecho cu desde entrada di Status Aparte na 1986 nos pais Aruba a conoce na dos ocasion implementacion di KB riba e gobiernonan di AVP tin e partido aki sumamente rabia y disgusta. E 2 KBnan aki ta data di 1994 y 2014 y ambos ta poni riba nomber di AVP. Pero locual tin e partido AVP mas den defensa ainda ta cu implementacion di e prome KB di 21 di oktober 1994 tabata contra nan propio Minister di husticia Watty Vos dfm, caminda den e KB ta para cu esaki tabata riba peticion di ex Minister President di Aruba Henny Eman (“op verzoek van de Minister President van Aruba wenselijk is ter handhaving van de belangen betreffende de veiligheid van het Koninkrijk enige bijzondere voorzieningen te treffen”). Pues desde e tempo ey caba tabata conoci cu e gobierno di AVP tabata corupto y cu te hasta nan tabata dispuesto pa trece e siguridad di henter Reino Hulandes den peliger. Y pa cu esaki Henny Eman a bay asina leu di crucifica su propio colega minister y ‘amigo’ Watty Vos dfm. Increibel, pero berdad!
KB di desaster financiero
E di dos KB riba e gobierno di AVP tabata dia 11 di juli 1994 y cual KB a ser implementa pa motibo cu ex Prome Minister Mike Eman a crea un Megadebe di biyones y biyones di florin, un desaster financiero apocaliptico hamas bisto na Aruba sin cu durante e periodo ey nos pais a conoce un pandemia of crisis financiero mundial pa por hustifica un megadebe asina. Y e unico forma cu Hulanda por a logra frena e racha di destruccion aki di nos finansa publico tabata di impone un KB riba e gobierno corupto aki y e aña siguiente, esta na mei 2015 a obliga Mike Eman pa firma pa un Comision di Supervision CAFT y cual tabata e traicion di mas grandi contra pais Aruba.
Barbaridad di e profesor di AVP
Awor ta resulta despues di tanto aña partido AVP y Mike Eman ta manda nan profesor stima Rycond do Nascimento pa declara un barbaridad, esta cu e 2 KB nan aki no ta contra e gobiernonan corupto di AVP pero tur dos KB ta dirigi contra Gobernador di Aruba. Ta increibel con un supuesto profesor ta declara algo asina ya cu cualkier studiante na un scol secundario ta na altura cu segun Statuut di Reino Hulandes nos Gobernador ta hefe di gobierno. (De taken van de gouverneur bestaan uit 2 delen: 1. Hij vertegenwoordigt de belangen van het Koninkrijk. 2. Hij staat aan het hoofd van de regering van Aruba).
Pues tabata Gobernador den su calidad di hefe di gobierno tin cu tuma e 2 KBnan aki na nomber di e coruptonan di AVP cu a hecha tur e bainanan aki, tanto pa loke ta siguridad di Reino Hulandes como e desaster financiero ocasiona na pais Aruba, aunke Gobernador no tin arte ni parte den esaki.
Pues ta bisto awor cu AVP den nan desesperacion ta tira tur culpa di implementacion di e 2 KBnan aki riba nos Gobernador (Wij niet, hij wel). Increibel con leu e politiconan mediocre di AVP por yega, anto con nan ta haci maluzo di nan profesor pa haci e trabao sushi aki pa nan. Y un profesor cu mester por sa miho ta coopera pa haci e trabao aki pa AVP. Pober di e Universidad di Corupcion AVP!


text:
Proceduranan AO durante Shelter in Place
Banco di Seguro Social Aruba SVb a suspende tur su servicionan durante di Shelter in Place. SVb ta sigui percura pa pagonan di pensioennan y beneficionan cu ta wordo paga directamente na trahado. Tur otro servicio di SVb ta ser posponi.
Procedura pa notifica AO durante Shelter in Place
Trahado di servicionan esencial den sector priva por fabor sigui e siguiente procedura durante e Shelter in Place:
- Ta notifica AO cerca e doño di trabao. Empleadonan publico ta notifica AO cerca hefe di departamento
- No mester indica kico ta sinti
- Dialoga cu doño di trabao riba un fecha riba cual ta reanuda trabao
Den caso cu ta sigui AO ora SVb reanuda su servicionan mester tuma contacto cu SVb na 527-2782.
SVb ta pidi cooperacion di tur doño di trabao y hefe di departamento di servicionan esencial pa mantene un registro di trahado cu a notifica AO. E registro tin por lo menos e siguiente datonan di e trahado:
- Nomber y fam completo
- Number di identificacion of fecha di nacemento
- Fecha riba cual a notifica AO
- Fecha riba cual a reanuda trabao
Na momento cu SVb reanuda su servicionan por tuma contacto cu SVb. SVb ta acepta tur registro di absentismo a base di buena fe.
AO prome y durante Shelter in Place
Trahado cu ta AO pa un periodo largo y cu a ricibi un fecha di control medico durante e Shelter in Place, mester tuma contacto cu SVb na momento cu SVb reanuda su servicionan. Por yama cu 527-2782 pa sigui e procedura pa ricibi control medico.
Trahado cu a notifica AO despues di 16 maart 2020 mester informa nan doño di trabao (of hefe di departamento pa ambtenaar) di e fecha riba cual ta poni pa reanuda trabao. Den caso cu riba e fecha aki e trahado ta sigui malo SVb ta pidi cooperacion di e doño di trabao y e trahado pa hunto determina un fecha riba cual ta reanuda trabao.
Lesa e ultimo noticia oficial riba website di DVG: https://www.arubacovid19.org/
Pa e noticia diario di Crisisteam wak Telearuba of sigui Gabinete Wever-Croes riba Facebook: https://www.facebook.com/GabineteWeverCroes/


text:
Hanoi
Hanoi ta kapital di e Repúblika Sosialista di Vietnam i tambe munisipio outónomo ku e status di provinsia. E ta e di dos siudat mas grandi di e pais, despues di Siudat Ho Chi Minh i ta konsisti di 12 distrikto urbano, un pueblo i 17 distrikto rural. E siudat ta situá na oria drechi di Riu Korá (Sông Hồng), mas o menos 60 kilometer for di unda esaki ta desemboka den Golfo di Tonkin. E tin un area di 5.765 kilometer kuadrá i un poblashon di alrededor di 8.4 mion habitante. Hanoi ta e sentro kultural i polítiko di Vietnam.


text:
WILLEMSTAD — Liga MCB Promé Divishon a yega na e final di kampionato regular kaminda ku Centro Dominguito a sali kampion di e kampionato regular ku un total di 52 punto. E goliadó máksimo di Liga MCB Promé Divishon su kampionato regular a resultá di ta Norvianel Naar di Centro Dominguito ku a anotá un total di 16 gol durante e 18 partidonan di e kampionato regular.
Tambe a bira konosí ku Sithoc lo ta e ekipo ku mester bai enfrentá e ekipo kampion di Liga MCB Segundo Divishon den e seri di weganan di degradashon/promoshon, ku ta plania pa tuma lugá 25 i 30 di sèptèmber próksimo.
Awor aki Liga MCB Promé Divishon tin un pousa chikí, pendiente pa kuminsá ku e weganan di e buèlta di 6 ku lo ranka sali dia 7 di ougùstùs próksimo! E 6 ekiponan ku a klasifiká pa e buèlta di 6 ta; Centro Dominguito, Jong Holland, Centro Barber, Victory Boys, Undeba i Hubentut Fortuna.
Tabla di posishon:
Miéntras tantu Liga MCB Segundo Divishon ta kla pa start ku e buelta di 6, dia 3 di ougùstùs binidero kaminda Vesta, U.D.Tera Kòrá, Inter Willemstad, Marquita, Mahuma i Indekor lo bai kompetí pa wak kua ta pasa e buèlta di 4 i finalmente pasa pa e gran final di Liga MCB Segundo Divishon ku ta plania pa tuma lugá dia 21 di sèptèmber binidero. Liga MCB Segundo Divishon ta kosta fl.2,- pa tur hende.
Terser Divishon tambe ta kontinuá ku su segundo buèlta i ta mira akshon tur djadumingu na tereno di FFK. E weganan aki ta kompletamente grátis!
Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl.
Wega nan pa próksimo siman, Liga MCB Segundo Divishon:
Tur e partidonan aki ta tuma lugá na FFK
Wega pa djadumingu, Liga MCB Terser Divishon:
E partido aki ta tuma lugá na FFK


text:
Diadomingo anochi durante Toque de Queda a drenta informe di cu un yiu muher bao influencia lo ta rebeldiando cu su tata na un apartamento den Schotlandstraat, mesora a dirigi patruya na e sitio. Na yegada di e patruya na e sitio a pidi refuerzo pa asina por controla e situashon y logra detene e dama hoben bou influencia. Vehiculo di transporte a bini na e sitio y a transporta e detenido pa warda di polis.
1 thought on “Polis a detene yiu muher bou influencia cu a bira fresco cu su tata den Schotlandstraat”
-
Kiko a pasa e juf aki? Droga?


text:
Diaranzon ora cu a drenta informe di e “temerario” van Rijn cu a ser señala den area di Bucutiweg varios patruya a bay yuda entre nan recherchenan tambe, bayendo Simeon Antonio a haya nan mes envolvi den un accidente net na momento cu un auto di huur a bay bira nan dilanti y a bay dal den dje. Debi na e fuerte impacto 3 persona a resulta herida. Na yegada di e ambulans nan a atende e victimanan y a transporta nan pa hospittal.
1 thought on “Recherchenan cu a bay reforsa patruya na Simeon Antonio a haya nan mes envolvi den un accidente cu un vwagen cu a bay bira nan dilanti”
-
Qua U turn. E v car twt di drenta e car rental su cura. E video ra mustra esaki. No twt niun u turn.


text: Diamars atardi a drenta informe di un accidente cu hende herida na Washington, mesora a dirigi tanto polis como ambulans na e sitio. Na yegada di e patruya a bin haya ambulans ta atendiendo 2 dama reapectivamente e chauffeur y un pasahero di e Kia Picanto cu net a bay subi caminda y a haye cu un Volkswagen Jetta cu tabata bini di zuid y a dalnan bay despues riba e cura di Centro Hubenil Washington kibra. Debi na e fuerte impacto e 2 damanan aki a resulta herida y tabata ser atendi pa e personal di ambulans.


text:
- Den soño Dios ya a primintí Yakòb ku E lo dun’e e tera kaminda e tabata; lo E multipliká su desendensia den tur direkshon; bendishoná tur famianan di mundu pa medio di dje; Mi ta kuné; Mi ta ward’e unda ku e bai; Mi ta lag’e bai kas di su tata bek; i Mi no ta laga bo te ora ku Mi kumpli ku tur esakinan (7 promesa)
“I mira, SEÑOR tabata pará te ariba di e trapi i tabata bisa: “Ami ta SEÑOR, e Dios di bo tata Abraham i e Dios di Isaak; e tera ku bo ta drumí ariba lo Mi duna abo i bo desendientenan. Tambe bo desendientenan lo ta manera e stòf di tera i lo bo plama bai pabou, pariba, panòrt i pasùit; i den bo i den bo desendientenan tur e famianan di mundu lo ta bendishoná. I mira, Mi ta ku bo, i lo Mi wardabo unda ku bo bai, i lo tresebo bèk den e tera aki; pasobra lo Mi no lagabo te ora Mi a kumpli ku loke Mi a primintíbo.”
Génesis 28:13-15
- Pakiko anto Yakòb tabata tin nesesidat di hasi un voto? Dios ya no tabata komprometé ku Su mes Palabranan pa kumpli ku loke El a primintí?
- Di parti di Dios no tabatin nesesidat. Pero di Yakòb, si, implísito den su voto tabata tin e echo ku ainda e no tabatin un relashon di dependensia di Dios.
- Te na e momentu ei, e tabata bou di òrdu di su tata Isaak i su mama Rebeka. Te na e momentu ei e tabata bou di e Dios di su tatanan, p’esei el a hasi e voto pa asumí su fe. El a hasi su kompromiso ku Dios. Dios no tabatin nesesidat di vota, pero di parti Yakòb e mester a komprometé ku e Palabra. Dios a asumí e papel di Tata, El a sòru pa e bida di Yakòb.
Awe nos tin e imágen di miedu i inseguridat riba kara di e hendenan. Pero esnan ku ta para den un liña -aliado ku Dios-no tin miedu.


text:
WILLEMSTAD — Ayera, djárason 8 di febrüari a tuma lugá e final di basketbòl den ACU Deporte Eskolar den Sala Errol Rooi na SDK.
Den un sala yená ku simpatisante, Oranje School a sa di titular su mes kampion ku un skor di 28 pa 27 riba Fatima College.
Na di 3 lugá a keda Skol Immanuel, miéntras ku e sub-kampion a resultá Fatima College, kua skol tambe a resultá e skol mas disipliná di e torneo. E hóbennan Gabriel Texeira di Fatima College i Ivan Martijn di Oranje School a keda komo e MVPnan di wega.
Direktor di ACU, sr. Ramiro Griffith, e partner prinsipal pa ACU Deporte Eskolar, a hasi entrega di e premionan.
Oranje School titulando komo kampion, ta e skol ku lo representá Kòrsou na weganan interinsular na St. Maarten fin di mart próksimo.
Pabien na tur nos hóbennan ku a dediká simannan largu na e deporte di basket, i un danki na ACU pa e aporte duná na nos hóbennan.


text:
Oranjestad-Parokia La Birgen di Fatima na Dakota ya pa algun aña caba ta introduciendo e custumber di “bendicionamento di lamchi” pa e fiesta di Pasco di Resureccion. E motibo ta pa nos muchanan, nos mes, nos famianan y bisiñanan por siña celebra na un miho manera e fiesta di Resureccion di nos Señor Hesus, cu ta nos Salbador y cu ta E Lamchi bendiciona.
Riba Diahuebs, 17 april, despues di Misa di Ultimo Cena tin e oportunidad pa cumpra bolo den forma di lamchi na balor di 10 florin.
Bendicionamento di lamchi
Bendicionamento di lamchi ta tuma luga durante oracion di Liturgia di Ora, esta Lauden, riba mainta di Diasabra di Aleluya, 8or. Despues ta hiba lamchi bendiciona cas y ta lag’e gorda su curpa pa su mañan.
Celebracion cu lamchi bendiciona
Diadomingo, Pasco di Resureccion, sea ta desayuno, sea merdia of atardi, depende con famia ta reuni, ta pone e lamchi meymey riba mesa. Ta pone lamchi den macutu of scalchi y dorn’e por ehempel cu un poco yerba berde, webo herbi of di mangel/chuculati.
Despues di comemento como pasaboca nos ta parti e lamchi asina pa cada hende haya un pida.
Lamchi dorna poni meymey di mesa por provoca hende pa puntra: “hey e lamchi pakico e lamchi?, di unda e lamchi?” E ora tin chens pa splica e historia di nos salbacion, tin chens pa evangelisa durante e cuminda principal di famia.
Historia/Motibo
Den e mundo tin diferente signonan. Signonan cu mundo Cristian ta uza y signonan cu mundo pagano tambe ta uza. Y nos ta riparando con e mundo pagano kier guli fiestanan Cristian cu su materialismo, cu su feroz propaganda na su estilo.
Asina por ehempel fiesta di Pasco Grandi poco poco ta cuminsa bira un fiesta di conenchi, ta keda relaciona cu fiesta di conenchi.
Conenchi awendia ta un simbolo di playboy, un simbolo di sexo. Y realmente esaki tambe ta simbolo antiguo di conenchi. Di e forma aki un fiesta Cristian di sacrificio, di entrega di Dios, pues ta keda resumi na un simbolo bastante straño, pa locual ta bida Cristian, un simbolo totalmente pagano. P’esey nos kier remarca nos propio simbolonan, nos propio signonan di mundo Cristian, di bida Cristian. Y e lamchi ta e expresion di henter misterio di Pasco.
Simbolo di lamchi
Den lectura di Exodo 12, 1-14 nos por lesa con Dios a pidi Israel pa sacrifica e lamchi, con e lamchi ey tabata imagen di Lamchi di Dios.
Den lectura di Huan 1, 29 ta cita: Ora Huan a mira Hesus, el a bisa: “Ata E Lamchi di Dios cu ta kita pica di mundo!”
E lamchi manera nos a resa den oracion durante Santo Sacrificio Eucaristico, traha di hariña di pan, manera Cristo cu a bira pan cu ta duna bida.
Pasobra Hesus a bira E cuminda y E lamchi tambe cu nan mester a come pa haya forsa. Pues si lamchi ta traha di hariña di trigo, tin mas nificacion ainda, pasobra tin relacion cu Eucaristia, cu Cristo cu a bira pan cu ta duna bida.


text:
Cabi, a ser lansa na 2002 pa e diseñadora Carol Anderson, e president Kimberly Inskeep y otro 10 muhe fundado, cu ta orguyoso di ta e doñonan di un empresa pa muhe y di muhe. E marca di moda aki a ser lansa pa reinventa e forma con e muhenan ta cumpra y traha. E ‘business model’ di cabi ta ofrece hopi diferente opcion pa cumpra ki ora, unda y con e cliente ta desea, pa adapta na su propio estilo di bida. Di mesun manera, e estilistanan di cabi por construi nan propio negoshi den un manera flexibel, permitiendo nan pa obtene entrada adicional of reemplasa entrada cu nan a perde. E experiencia di cabi flagship ta concentra rond di un estilista personal cu ta mustra e coleccion di e diseñador sea den persona of virtualmente. E coleccion di e temporada actual di cabi ta disponibel unicamente a traves di e estilistanan.
E experiencia di Front Row ta manera bo ta wak un desfile di moda di cerca y den persona den bo propio cas, cu bo propio asiento den primera fila. Mientras cu e invitadonan ta mira e videonan di e coleccion bunita filma, nan por duna facilmente ‘like’ na e piesanan manera cu nan ta aparece y crea un kleedkamer virtual desde cual ta realisa e compra. Cabi Front Row ta ofrece loke e muhernen kier mientras nan ta shop: un experiencia atractivo, tecnologia conveniente, conexion personal y orientacion profesional; e ta un di e hopi opcionnan cu cabi ta ofrece na su clientenan, permitiendo nan pa cumpra y wordo gestyle na nan propio conveniencia y na e ora cu nan ta scoge. Despues cu e clientenan cumpra y nan finalisa e experiencia virtual, nan ta haya acceso na e lista di loke nan a gusta (pero no a cumpra) riba un app, cabi Tap. Nan por wak tambe e recomendacionnan riba ki mas cumpra pa ‘mix and match’ cu loke tin den nan cabi closet. E estilistanan di cabi tabata hopi lihe pa adopta e tecnologia virtual aki, cu un record di 1.050 show front row cu a tuma luga durante e prome siman na Merca cuminsando dia 10 di augustus. Den e transcurso di e temporada di Spring ’20, e cifra promedio di benta di un show di cabi Front Row tabata asina halto te na 80% di e bentanan prome cu COVID-19, superando e expectativanan di cabi pa su plataforma virtual den su etapanan inicial.


text:
Oranjestad- E no por ta coincidencia of mala suerte pero mas bien e tin di haber cu e hecho cu Gabinete Eman mes ta gusta deal cu hende cuestionabel. Banda di esaki Gabinete Eman y muy en especial Minister Mike Eman no ta tene su mes na e acuerdonan y e supervicion financiero di CFT cu nan mes a boga pe. Cu e manera di goberna aki door di tene man cu hende cuestionabel y no tene su mes na acuerdonan, Gabinete Eman ta atacha integridad y credibilidad di Pais Aruba.
Integridad di gobernacion
No ta un biaha, pero ta diferente biaha caba ta sali na cla cu Ministernan di Gabinete Eman ta tene man y deal cu hendenan cuestionabel. Asina nos ta haya e relacion di Minister Eman cu Kiko Gomez, e gobernador di miedo di La Guajira cu ken Minister Eman kier a traha un hub aereo pa e negoshi di fruta y berdura. Pero despues di yen di brasamento y fiestamento na e fiesta di hacimento di aña di ex Minister Balkenende na Aruba, ata husticia na Colombia a encarcela Kiko Gomez bou sospecho di asesinato, contrabanda y narcotrafico. Tambe nos ta haya e negoshi di strawberry na unda cu Minister Oduber a deal cu e criminal Span Ospino, kende a tira atraco den dia cla den zona turistico y kende a bay sera pa contrabando di arma. Condenabel ta cu Minister Oduber a manda paga e criminal aki 11 mil dollar di placa di Pueblo pa un proyecto cu nunca a mira luz di dia. Djey nos ta haya El Pollo Carvajal kende mester a bira Consul di Venezuela na Aruba y tabata wordo busca pa husticia Mericano bou sospecho di narcotrafico liga na FARC. Y ultimo aki ta e escandalo cu Roberto Rincon, amigo di El Pollo, y menciona den prensa internacional como bon amigo di Mike Eman y Mike de Meza kende husticia Mericano ta busca bou sospecho di labamento di placa y soborno. Tur e casonan aki ta atacha e integridad di e Ministernan di Gabinete Eman y cu esaki ta atacha e integridad di gobernacion y e bon nomber di nos Pais.
Credibilidad financiero
Mal gobernacion di Gabinete Eman a pone cu nos finanzas publico a bay full for di balansa y cu esaki e credibilidad financiero di nos Pais ta bay perdi. E situacion a bira asina malo cu hasta bou di supervicion financiero di Hulanda nos Pais mester a bay pa no perde cara internacional y core cu inversionista potencial. Ta Minister Eman mes a boga pa e supervicion financiero door di sera acuerdo cu CFT y bin cu norma financiero den Ley di CAFT y awor no kier cumpli cu su mesun palabra. Gabinete Eman ta haci deshaci y laga tur conseho di CAFT un banda, coriendo e risico di haya un otro KB di Conseho di Minister di Reino. E manera di anda aki di Minister Eman ta atacha e credibilidad financiero di nos Pais y ta pone Pueblo su cara na berguensa.
Pueblo mester boga pa hende integro den gobernacion
E ta simpel, pa nos Pais por progresa, Pueblo mester boga pa vota pa hendenan integro drenta gobernacion di nos Pais. Pasobra tanten cu Gabinete Eman keda na mando, e bon nomber di Aruba lo keda wordo atacha door di dealnan cu hendenan cuestionabel y nos credibilidad financiero lo bay perdi na mal gobernacion di Gabinete Eman.


text:
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.


text:
KRALENDIJK – Djadumingu alrededor di 2:45 di atardi sentral di polis a risibí notifikashon ku mester tin un kantidat di gasòil bashá riba kaminda for di den besindario di Kaya Aruba na altura di Panaderia Alma lusa te ku Kaya L.D. Gerharts na altura di antes Giro Bank. Mesora un patruya a akudí i a sera diferente kaya na vàrios parti den Playa pa evitá kualkier konsekuensia ku esaki por tin kuné. Brantwer i personal di Directie Ruimte en Ontwikkeling (DROB) tambe a akudí na e sitio. A manda pidi un loader pa basha santu riba e gasòil pa despues kita e santu bèk. Un trabou basta grandi mirando e kantidat di gasòil ku tin riba kaminda i e distansia.
KPCN ta pidi outomobilistanan pa evitá di hasi uzo di Kaya L.D. Gerharts i Kaya Grandi te ku Kaya Aruba. Esaki pa evitá fila komo ku e kayanan ta será te ora finalisá e trabounan di limpiesa. No ta konosí ken a kousa esaki ni kon el a sosodé. Ta pidi esun ku a kousa esaki i no a mèldu departamentunan konserní di e situashon, pa mèldu su mes na warda di polis. Ta bai wak tur kamara di seguridat den bisendario pa sa ken a kousa esaki. Investigashon ta andando.


text:
DEN HAAG – E asina yama bruela di macaco (apenpokken) a yega Hulanda unda cu un persona a keda contagia cu e malesa aki. Rijksinstituut voor Volksgezondheid en Milieu (RIVM) a confirma esey. No ta dunando informacion di edad, sexo y adres di e persona y ta spera cu mas persona lo por keda contagia. E ta un malesa hopi contagioso, pero e no ta uno grave. keintura, calafrieu, dolor di musculo, y un tipo di blar. E ta cuminsa cu un grawatashi, hopi biaha riba cara y despues por plama. E ta mustra mortal, y aworaki ta plamando rond mundo, cu ta algo hopi inusual.Despues di algun siman di e malesa, e ta disparse. E por ta peligroso si pa esnan cu no tin resistencia fuerte.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
WILLEMSTAD — St Jozef a sufri su promé derota den henter e kampeonato na e round robin aki na man di Scholen Gemeenschap Otrabanda 2-0. E hungadó di wega ta e portero di S.G.O Judrich Passial.
Den e di dos partido St .Paulus a rekobrá di nan derota na man di St.Jozef djaluna ganando awe di AGO Commanchestraat ku skor di 2-0. Hungadó di partido ta Nathangelo Hoyer ku ta e portero. E a sa di saka hopi bala ku tabata destiná pa gol.
Den e último partido Skol avansá Amador Nita a keda komo e úniko ekipo invikto pa loke ta trata e round robin aki ganando di Ancilla Domini ku score di 5-2. Hungadó di partido ta Shurendric Francinet
Dia 4 di Dezèmber e final nan ta plania pa tuma lugá.


text:
Thaïs Franken, a sali diasabra ultimo rumbo pa e isla Shetland na Escocia, pa representa Aruba y presenta como orador durante e “Island Studies International Conference” cu ta wordo organisa anualmente door di e organisacion “Small Island Cultures Research Initiative”. E aña aki e organisacion “Centre for Island Creativity” ta e anfitrion.
E organisacion “Small Island Cultures Research Initiative” ta un red internacional di academiconan cu ta facilita comunicacion y colaboracion entre investigadornan y practicantenan Cultural cu ta traha cu comunidadnan di islanan chikito. E meta principal ta pa investiga y asisti cu e mantencion y desaroyo di Cultura riba islanan chikito rond di mundo.
Como orador, Thaïs lo presenta e resultadonan di diferente investigacion haci riba e Industrianan Cultural y Creativo na Aruba, habriendo caminda tambe pa e proyecto importante di “mapping” di e Industrianan aki cu Fundacion Go Cultura a anuncia. Esaki ta pa finalmente colecta data y informacion importante y relevante pa por cuminsa encamina e proceso di formalisa y desaroya e industrianan aki.
Durante e conferencia na Shetland, Thaïs lo intercambia ideanan y lo percura pa network y forma alianza cu investigadornan y practicantenan cultural cu ta biba y traha riba islanan chikito rond di mundo.
Thaïs G. Franken, MSc. ta un profesor den e facultad di Arte y Sciencia na Universidad di Aruba desde 2020. E ta duna les den ambos programa di “Social Work & Development” (SWD) y tambe “Organization, Governance y Management” (OGM). Banda di ta profesor, e ta investigador di e Instituto di Bon Gobernacion y Liderazgo di Aruba. Tambe e ta un candidato doctoral riba e topico di “civil society networks”.
Na aña 2018 el a termina su bachelor’s degree na e facultad di Arte y Sciencia na Universidad di Aruba defendiendo su tesis cu a wordo premia como e tesis di aña: “Placing Culture and Creativity at the heart of the Aruban sustainable development”, investigando e posibel impacto economico, cultural y social di un Industria Creativo.
Desde e aña ey el a bira un portavoz importante pa e formalisacion y desaroyo di e Industrianan Cultural y Creativo di Aruba. Conscientisando continuamente di e potencial y e balor di e industrianan aki.
Despues di a gradua pa su bachelor’s degree, el a sali rumbo pa Hulanda na 2018 pa por obtene su Master’s degree. Na Augustus 2019 el a defende su master thesis titula: “The Road Towards an Innovative Aruba: A Q-Analysis on the Synergy Between the Creative Industry and Knowledge Economy as a Driver to Stimulate Socio-Economic Development in Aruba’s Local Innovation System”.
Cu esaki el a obtene un double Masters of Science degree den “Public Policy and Human Development” na Universidad di Maastricht y e “United Nations University Maastricht Economic and Social Research Institute on Innovation and Technology” cu un specialisacion den Innovacion, Institucion, y Desaroyo.
E tesis aki a hala hopi atencion y interes for di varios academico Hulandes y internacional.
Thaïs ta un miembro activo di Fundacion Go Cultura. Desde juli 2020 e ta un di e presentadornan di e programa “Ban Papia Cultura” produci door di e fundacion aki, pa conscientisa nos comunidad di e balor y potencial di e Industrianan Cultural y Creativo.
Tambe a traves di e fundacion e ta facilita cursonan importante pa empodera y expande capacidad y conocemento di nos creativonan local.
Fundacion Go Cultura ta desea nos colega Thaïs Franken hopi exito durante e conferencia aki. Nos ta convenci cu e lo desplega un trabao magnifico no solamente representando Aruba, pero tambe pa forma alianza y sosten pa asisti nos islanan cu formalisacion y desaroyo di nos Industrianan Cultural y Creativo.
Esaki ta un oportunidad unico pa hiba Aruba su nomber y relevancia riba plataformanan academico di nivel pa asina logra construi brugnan pa colaboracion importande den futuro cercano.


text: Diahuebs anochi a drenta informe di un accidente cu hende herida riba Avenida Milio Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un auto y un brommer unda e 2 personanan riba e brommer a resulta seriamente herida. Ta trata aki di un homber y un muher unda cu nan tabata bayendo nort y un auto biniendo for di nort no a mira nan y a bay bira na man robez na e cruzada pa bay Sabana Blanco y nan a dal frontal. Tanto e homber como e muher a keda seriamente herida un bon distancia for di otro. Na yegada di e ambulans nan a atende e victimanan y a transporta nan cu urgencia pa hospital. DEmas autoridadnan competente a ser pidi pa nan tambe presenta na e sitio.


text:
Parkeer Plaats di Arubus – Diasabra anochi algo pasa di 8’or polis a bay e parkeer plaats di Arubus, unda dos pasahero a resulta herida.
Polis a yega e sitio y acerca tanto chauffeur di Arubus y e dos damanan.
Locual a sosode ta cu durante e corida biniendo parkeer plaats di Arubus e bus lo a pasa ariba un verkeers plateau/sleep police. Debi na e velocidad e dos damanan lo a bay halto dal cabes y mas parti di nan curpa.
Segun e damanan esaki a pasa altura di un scol durante cu e bus tawata biniendo e parkeer plaats.
E damanan no tawata mustra herida, pero si por a mira uno cu awa na wowo.
Polis a tuma dato y despues a bandona e sitio. Por a mira e dos damanan hoben bay sinta bek y warda pa e proximo bus yega cu lo mester hibanan nan destino.


text:
Nkira “123”
Nkira Chippendale no ta un deskonosi den farandula di Korsou, aktualmente formando parti di e agrupashon Axel & Friends, i tambe part di e urban group SQUAD. Den anja 2016 Nkira a release su prome single “Beter” ku a move hopi bon pe. Ela bai bek den studio I traha duru riba su proksimo produskhon huntu ku un dje produktornan mas pidi awoki, kual ta Gudda Getamilli
Aki a nase e kansion: “123” E kansion aki ta un fusion di R&B i trap, i sigur tin un flow hopi dushi kune. E ta produsi pa Gudda Getamilli, produktor di e hitnan “Sin Stress”, “Kaya ta hot” i “Mane mi ke” entre otro. E vershon aki ya kaba bo por solisite na bo radio preferi. E tin un videoclip den produkshon filma dor di Ryan “QD” Navarro.


text:
Introdukshon di e Bukinan di Testament Bieu
E estudio aki ta duna un bista general di kada un di e 39 bukinan di Tèstamènt Bieu. E lektor por haña mihó idea ken tabata outor di e buki, ki fecha e buki a wòrdu skirbí, bou di ki sirkunstansia, kiko tabata proposito di e outor, i muchu mas. Tambe tin introdukshon di kada un di e sinku sekshonnan den Tèstamènt Bieu pa duna mihó komprendementu.
Proposito di e estudionan aki, skirbí pa Dean Ressler, ta solamente introduktorio i komo resultado, nan no ta un eksposishon di e teksto mes.


text:
ORANJESTAD: Dialuna atardi Minister di Enseñansa y Deporte sr. Endy Croes tabata presente na Joe Laveist Ballpark na San Nicolas pa e gran apertura oficial di e prome edicion di Baseball in Paradise.
Un Joe Laveist sport park yena cu alergria di publico presente, energia positivo y entusiasmo deportivo.
Un campeonato di baseball na unda cu un total di 28 ekipo, 450 hoben entre edad di 12 y 18 aña ta bataya cu otro di 4 di october pa 9 di october pa logra e titulo maximo. E paisnaninvita pa participa den e campeonato ta Bonaire, Curaçao, Hulanda y Aruba. “Pa mi tabata un honor di por a lansa eprome bala y asina oficialmente habri e campeonato di Baseball in Paradise”, e Mandatario a expresa.
Minister di Enseñansa y Deporte sr. Endy Croes a deseaorganisadornan, ekipo di Aruba y paisnan participando hopiexito alabes a gradici pa e invitacion aki ricibi.
Minister a expresa cu Deporte ta un vehiculo cu ta conduci nosriba e bon caminda den bida. Palabranan di elogio y gratitude sigur ta bai pa Future Star Baseball Academy y Shurty Tremuspa organisa un bunita Campeonato aki pa nos hobennan.


text:
Hulandes
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Hulandes (Nederlands) ta e idioma materno di mas of menos 24.5 miyon hende. Den Union Europeo (EU) e ta na e di shete luga pa loke ta trata grandura di e idioma. Hulandes ta wordo papia primeramente na Hulanda, Surnam y na Belgica. Na Sint Maarten, Kòrsou y na Aruba, tambe e ta wordo papia.
Hulandes ta un di e idiomanan west-germano. Cifra precies no por saca afo pa loke ta trata e cantidad di papiado, pero ta saca cu mas of menos 23 miyon tin Hulandes como idioma di cas. E total aki nos por calcula: rond 16.606.000 Hulandes riba 2 di juli 2010; 6.161.600 miyon residente di Vlaams Gewest den Belgica (cifra di 2009) y ta estima 225.000 Vlaamse Brusselaars (cifra di 2006) ta hiba un total estima di menos 24 miyon papiado di Hulandes den Hulanda y Belgica hunto. Den Surnam e total di papiado di Hulandes riba algun shenti mil por wordo varia, estima total di residente 486.618 (juli 2010).
E termino "Nederlands" den frase cortico ta wordo uza como un sinonimo di Standaardnederlands, esaki ke bisa e idioma standaard ta wordo uza mas tanto den media y circulo oficial. Den un frase amplio cu "Nederlands" ta wordo papia e mayoria di variacion na e parti di mas grandi di Francico Pabou, principalmente den Hulanda y Belgica.
ClasificacionEditá
Hulandes ta un di e cuater formacion principal di West-German. E tin un relacion fuerte cu Aleman, pero tambe e ta mustra cu e tin algo similar cu Ingles. Hunto cu Nedersaksisch, Nederduits y Hoogduits ta pertenece n'e asina yama Continentaal-Westgermaanse (West-German Continental) taki di lenga Indo Europeo. Bou di e taki aki e Hulandes ta pertenece hunto cu otro mas, manera Ingles y Aleman, na e grupo di idioma West-German, sino e cantidad di papiado di e medio.
SkemaEditá
- lenga Indo Europeo
- idioma German
- idioma West-German
- Nederfrankisch
- Hulandes
- (Afrikaans, lenga crioyo basa riba idioma Hulandes)
- Nederfrankisch
- idioma West-German
- idioma German
Lenga relaciona cerca di otroEditá
Formacion di idioma cu ta cerca di otro di Hulandes-Standaard ta: Limburg, Zeeuws, Afrikaans, Nedersaksisch, Nederduits y Aleman. E prome dosnan pa cierto linguista no ta wordo mira como un idioma regional (streektaal), sino mira como un variante di Hulandes.
E relacion entre tur e formacion di idioma y e idioma Ingveoons -di unda Frances y Fries ta formacion principal- ta menos fuerte


text:
Resultadonan di Beisbòl Liga Grandi ayera:
- Baltimore Orioles a derota Tampa Bay Rays ku skor di 5-2
Jonathan Schoop a konekta 2 hit den 4 turno na bate ku 1 kareda anota. Jonathan tin un promedio di .269
- Chicago White Sox a gana Cleveland Indians ku skor di 2-1
- Los Angeles Dodgers a perde di New York Mets ku skor di 3-2 den 10 entrada
Kenley Jansen a enfrenta 1 batido sin permiti kareda riba 1 hit. Kenley tin un efektividat di 2.28 ku 17 partido salba den 25 aparishon
- Washington Nationals a perde di Pittsburgh Pirates ku skor di 3-1
- Houston Astros a perde di Kansas City Royals ku skor di 5-1
- New York Yankees a derota Minnesota Twins ku skor di 7-2
Didi Gregorius no a konekta hit den 3 turno bate ku 1 kareda empuha. Didi tin un promedio di .242
- Atlanta Braves a gana St. Louis Cardinals ku skor di 3-2
Andrelton Simmons a konekta 2 hit den 4 turno na bate. Andrelton tin un promedio di .263
- Philadelphia Phillies a derota Chicago Cubs ku skor di 11-5
- Texas Rangers a perde di Los Angeles Angels ku skor di 13-7
- Oakland Athletics a perde di San Francisco Giants ku skor di 4-3
- Cincinnati Reds a perde di Colorado Rockies ku skor di 17-7
- Miami Marlins a perde di San Diego Padres ku skor di 3-2
- Milwaukee Brewers a perde di Arizona Diamondbacks ku skor di 3-0
- Toronto Blue Jays a perde di Seattle Mariners ku skor di 6-5 den 10 entrada
- Detroit Tigers a perde di Boston Red Sox ku skor di 11-1
Xander Bogaerts a konekta 4 hit den 5 turno na bate ku 2 kareda anota. Xander tin un promedio di .317
Partidónan di Liga Grandi pa awe:
- Atlanta Braves kontra Baltimore Orioles
- Chicago White Sox kontra Boston Red Sox
- Detroit Tigers kontra Tampa Bay Rays
- Kansas City Royals kontra Cleveland Indians
- Colorado Rockies kontra Chicago Cubs
- New York Yankees kontra Texas Rangers
- Cincinnati Reds kontra St. Louis Cardinals
- Arizona Diamondbacks kontra Seattle Mariners
- Milwaukee Brewers kontra San Francisco Giants
Resúmen:
- John Smoltz, eks picher di Atlanta Braves ku a keda indusi den Salon di Fama di beisbol den wikent tras di lomba a gradisi Andruw Jones den su spich. “Un danki speshal pa e miho ‘center fielder’ ku mi a yega di mira, Andruw Jones,” Smoltz a bisa durante di su spich.
Tripel A
- Sharlon Schoop a konekta 1 hit den 4 turno na bate ku 1 kareda anota i otro empuha pa Norfolk Tides. Sharlon tin un promedio di .243
Dobel A
- Juan Carlos Sulbaran no a risibi desishon, pichando 3 entrada i 2 tersio permitiendo 1 kareda riba 4 hit i 3 base por bola, mientras ku e la poncha 6 pa Northwest Arkansas Naturals. Juan Carlos tin un rekert di 4-7 ku un efektividat di 4.90 den 20 partido
Klase A
- Chris Garia a konekta 2 hit for di kua 1 doblete den 4 turno na bate ku 1 kareda anota i otro empuha pa High Desert Mavericks. Chris tin un promedio di .363
- Gianfranco Wawoe a konekta 1 honron(6) den 4 turno na bate ku 1 kareda anota i otro empuha pa Clinton LumberKings. Gianfranco tin un promedio di .250
- Carlton Daal a konekta 1 hit den 6 turno na bate ku 3 kareda anota pa Daytona Tortugas. Carlton tin un promedio di .263
- Ademar Rifaela a konekta 1 doblete den 4 turno na bate ku 1 kareda empuha pa Delmarva Shorebirds. Ademar tin un promedio di .260
- Juremi Profar a konekta 1 hit den 5 turno na bate ku 1 kareda anota i otro empuha pa Hickory Crawdads. Juremi tin un promedio di .281
- Ozhaino Albies no a konekta hit den 5 turno na bate pa Rome Braves. Ozhaino tin un promedio di .316
Liga di Nobato
- Shakir Albert no a konekta hit den 5 turno na bate pa AZL Dodgers. Shakir tin un promedio di .226
- Jonathan Martijn a konekta 1 hit den 1 turno na bate ku 1 base por bola i 1 base roba pa Billings Mustangs. Jonathan tin un promedio di .303
Liga Independiente
- Curt Smith a konekta 2 hit for di kua 1 doblete i 1 honron(8) ku 1 kareda anota i 2 empuha pa Lincoln Saltdogs. Curt tin un promedio di .319


text:
Marc Anthony ta deskribí album kompletu Pa ‘Lla Voy
Marc Anthony ta deskribí su promé produkshon despues di pandemia komo e storia di un hòmber ku ta kai enamorá i despues atrobe desinteresa den amor. Mas ku esei, Pa ‘Lla Voy ta un produkshon ku ta selebrá salsa den tur forma i ounke ku e ta inkluí sala brabu, son i hasta boogaloo, mayoria di e kansionnan ta asentuá e ‘soneo’ i improvisashon ku ta e kurason di e salsa klásiko. E produkshon kompletu a keda lansa dia 4 di Mart ultimo riba YouTube Music.


text:
Resultadonan di e wikènt di 3/4 sèptèmber i Standing di BEVEKO BRIGHT BASEBALL Liga 40 i Liga 50
Resultadonan di e wikènt di 3/4 sèptèmber di BEVEKO BRIGHT BASEBALL Liga 40 i Liga 50, i adhunto tambe e standing di e liganan.
LIGA 40+
Djasabra 3 sèptèmber
Marlins 3 – Veteranos Otrobanda 2
Pa Marlins: 3 kareda 8 hit i 3 eror. Picher ganadó: Shanon Kleinmoedig. Mihó bate: Aldrin Visser di 2-2 i Ramon Cabrera Dominguez di 1-1.
Pa Otrobanda: 2 kareda 8 hit i 2 eror. Picher pèrdèdó: Edison Clemencia. Mihó bate: Lindsie Maccow i Edison Clemencia ambos di 3-2.
Sta Maria Pirates 21 – Isla Crackers 4
Pa Sta Maria: 21 kareda 15 hit i 1 eror. Picher ganadó: Amador Nita. Mihó bate: Irving Sambo i Eldred Estanista ambos di 2-2, Rodreck Zimmerman di 4-3 i Michel de Roon di 1-1. Eldred Estanista ku honron.
Pa Isla: 4 kareda 7 hit i 2 eror. Picher pèrdèdó: Roderick Eustatius. Mihó bate: Quincy Kook i Dave Janga ambos di 2-2 i Aldrib Bibiana di 1-1. Julius Veeris ku honron.
Vosama 5 – Azucar 4
Pa Vosama: 5 kareda 11 hit i 3 eror. Picher ganadó: Felix Ibañez. Mihó bate: Luis Offredy di 2-2; Reumerd Monte, Ryan Imperator i Cedrix Valies tur di 1-1.
Pa Azucar: 4 kareda 7 hit i 1 eror. Picher pèrdèdó: Raymond Soerka. Mihó bate: Eugene Martijn di 3-2.
Djadumingu 4 sèptèmber
Sta Rosa Memories 12 – Marchena Stars 8
Pa Sta Rosa: 10 kareda 13 hit i 2 eror. Picher ganadó: Raymond Martis. Mihó bate: Wilferd Reinita di 3-3, Jair Quant i Shurnold Martina di 2-2. Jair Quant ku grandslam.
Pa Marchena: 8 kareda 8 hit i 3 eror. Picher pèrdèdó: Jurien Martina. Mihó bate: Ruthgard Lunkers di 2-2. Ruthgard Lunkers ku honron.
Jandoret Raiders 13 – The Brothers 4
Pa Jandoret: 13 kareda 13 hit i 1 eror. Picher ganadó: Clifton Yziek. Mihó bate: Juny Orcadia di 2-2, Carlton Daal, Jeffrey Martina i Raylan Capella tur di 1-1 i Arthur Kops di 4-3.
Pa The Brothers: 4 kareda 7 hit i 6 eror. Picher pèrdèdó: Bryon Kook. Mihó bate: Kelvin Winklaar i Hubert van het Kruys ambos di 1-1.
LIGA 50+
Yesterday 10 – Sigui Hunga 3
Pa Yesterday: 10 kareda 10 hit i 3 eror. Picher ganadó: Pernell Sprott. Mihó bate: Oscar Lebar di 2-2 i Erwin Benita di 1-1. Cedrix Valies ku honron.
Pa Sigui Hunga: 4 kareda 7 hit i 1 eror. Picher pèrdèdó: Cidric Koffy. Mihó bate: Dudly Penso i Aldrin Visser ambos di 1-1.


text:
Resultadonan di Beisbòl Liga Grandi ayera:
- Milwaukee Brewers a gana Philadelphia Phillies ku skor di 4-3
- Texas Rangers a derota Baltimore Orioles ku skor di 8-6
- Boston Red Sox a gana Toronto Blue Jays ku skor di 4-3
Xander Bogaerts no a konektá hit den 4 turno na bate ku 1 base por bola i 1 kareda anotá. Xander tin un promedio di .289
- Pittsburgh Pirates a derota Detroit Tigers ku skor di 5-4 den 14 entrada
- Chicago Cubs a gana New York Mets ku skor di 1-0
- Cleveland Indians a derota Tampa Bay Rays ku skor di 6-2
- Minnesota Twins a gana Cincinnati Reds ku skor di 8-5
- San Francisco Giants a pèrdè di Miami Marlins ku skor di 5-3
- Washington Nationals a derota Atlanta Braves ku skor di 6-1
Andrelton Simmons a konektá 1 hit den 4 turno na bate. Andrelton tin un promedio di .271
- Kansas City Royals a pèrdè di Houston Astros ku skor di 4-0
- Chicago White Sox a derota St. Louis Cardinals ku skor di 2-1 den 11 entrada
- Los Angeles Dodgers a gana Arizona Diamondbacks ku skor di 6-4
Kenley Jansen a salba su di 12 partido di temporada pichando 1 entrada kompletu i permitiendo 1 kareda riba 1 hit i 1 base por bola, miéntras ku e la poncha 2 batido. Kenley tin un efektividat di 1.08
- Colorado Rockies a derota Oakland Athletics ku skor di 2-1
- New York Yankees a pèrdè di Los Angeles Angels ku skor di 2-1
Didi Gregorius no a konektá hit den 3 turno na bate. Didi tin un promedio di .235
- Seattle Mariners a derota San Diego Padres ku skor di 5-0
Partidónan di Liga Grandi pa awe:
- Minnesota Twins kontra Cincinnati Reds
- Boston Red Sox kontra Toronto Blue Jays
- Colorado Rockies kontra Oakland Athletics
- Seattle Mariners kontra San Diego Padres
- Milwaukee Brewers kontra Philadelphia Phillies
- New York Yankees kontra Los Angeles Angels
- Texas Rangers kontra Baltimore Orioles
- Pittsburgh Pirates kontra Detroit Tigers
- Chicago Cubs kontra New York Mets
- Cleveland Indians kontra Tampa Bay Rays
- San Francisco Giants kontra Miami Marlins
- Washington Nationals kontra Atlanta Braves
- Kansas City Royals kontra Houston Astros
- Chicago White Sox kontra St. Louis Cardinals
- Los Angeles Dodgers kontra Arizona Diamondbacks
Breve:
- Segun mènedjer di Baltimore Orioles, Buck Showalter, ku tur probabilidat Jonathan Schoop lo hunga djaweps den Klase A ku e ekipo di Frederick Keys. E ekipo di Orioles lo tin ku tuma un desishon pa mas tarda djabièrnè si nan ta aktivá Jonathan of nan ta ‘option’ e. Segun informashonnan, Jonathan a bai di akuerdo ku un asignashon di reabilitashon di 15 dia i esaki ta terminá djabièrnè próksimo. Den kaso ku Baltimore ‘option’ Jonathan pa Liga Menor e pelotero lo tin ku keda den Liga Menor por lo ménos 10 dia, ku eksepshon si e ekipo yam’e ariba pa remplasá un pelotero leshoná.
Tripel A
- Roger Bernadina a konektá 3 hit for di kua 1 honron den 5 turno na bate ku 3 kareda anotá i 3 kareda empuha pa Albuquerque Isotopes. Roger tin un promedio di .258
- Yurendell de Caster no a konektá hit den 3 turno na bate pa Piratas de Campeche. Yurendell tin un promedio di .231
- Sharlon Schoop a konektá 1 hit den 3 turno na bate pa Norfolk Tides. Sharlon tin un promedio di .194
- Chris Garia no a konektá hit den 3 turno na bate pa Round Rock Express. Chris tin un promedio di .143
Dòbel A
- Den Texas League All-Star Game, Juan Carlos Sulbaran a picha 1 entrada perfekto ku 2 ponche pa Texas League North Division All-Stars
Klase A
- Gianfranco Wawoe a konektá 2 hit den 5 turno na bate pa Clinton LumberKings. Gianfranco tin un promedio di .264
- Carlton Daal a konektá 1 doblete den 4 turno na bate ku 1 kareda anotá pa Peoria Chiefs. Carlton tin un promedio di .277
- Juremi Profar a konektá 1 tripel den 4 turno na bate ku 1 kareda anotá i otro empuha pa Hickory Crawdads. Juremi tin un promedio di .143
- Ozhaino Albies a konektá 2 hit for di kua 1 tripel den 5 turno na bate ku 1 base por bola i 1 kareda empuha pa Rome Braves. Ozhaino tin un racha di 13 partido konektando di hit ku un promedio di .329
Liga di Nobato
- Jonathan Martijn a konektá 1 hit den 4 turno na bate ku 1 kareda anotá pa Billings Mustangs. Jonathan tin un promedio di .308
- Chris Pieters a konektá 3 hit den 3 turno na bate ku 2 base por bola pa DSL Cubs. Chris tin un promedio di .231
- Rachid Engelhardt a konektá 2 hit den 5 turno na bate ku 1 kareda anotá pa DSL Orioles1. Rachid tin un promedio di .224
- Alexander Rodriguez a konektá 1 doblete den 3 turno na bate ku 1 kareda anotá pa DSL Rays. Alexander tin un promedio di .262
- Shair Lacrus a picha 3 entrada kompletu sin permití kareda tampoko hit pa DSL Red Sox1. Shair tin un rèkert di 2-1 ku un efektividat di 6.98 den 9 partido
- Zaino Henriquez a konektá 2 hit den 3 turno na bate ku 2 kareda anotá pa DSL Twins. Zaino tin un promedio di .146
- Shakir Albert no a konektá hit den 2 turno na bate ku 1 base por bola, 1 kareda anotá i otro empuha pa AZL Dodgers. Shakir tin un promedio di .227
Liga Independiente
- Curt Smith a konektá 3 hit den 4 turno na bate ku 1 kareda anotá i otro empuha pa Lincoln Saltdogs. Curt tin un promedio di .299


text:
Formulario pa bira miembro
Asosiashon Totolika lo sigui traha den e aña aki riba nesesidatnan di su miembronan. Pa logra esaki nos mester tin un atministrashon na òrdu. Espesialmente komo den futuro nos lo invitá miembronan ku a paga kontribushon so pa aktividatnan festivo (p.e. enkuentronan sosial, fiesta di Pasku, Karnaval ets.).
E kontribushon di f. 35,- por paga na Sentro Totolika, entre 8’or – 12’or serka sra. Miranda Fraai of sra. Yvonne Pereira (Vonchi).
Pro fabor yena e formulario aki bou.


text:
Minister Rocco Tjon: A PONE E PROME PIEDRA PA STICHTING HUNTO
Minister Rocco Tjon:
A PONE E PROME PIEDRA PA STICHTING HUNTO
ORANJESTAD – Diaranson mainta, durante un conferencia di prensa di Gobierno di Aruba, Minister di Husticia y Asuntonan Social Rocco Tjon conhuntamente cu Prome Minister di Aruba Sra. Evelyn Wever – Croes a pone e prome piedra, pa loke muy pronto lo bira Stichting Hunto. E edificio caminda lo bay ubica Fundacion pa Maneho di Adiccion di Aruba (FMAA) y Sociaal Psychiatrische Dienst (SPD) hunto, pa asina alinea procesonan mucho mas miho na otro y eleva e calidad di cuido cu ta brinda na comunidad di Aruba den cuadro di salud mental y adiccion.
Ta asina cu na oktober 2020, FMAA y SPD a firma un MOU cu e intencion pa uni cu otro den un solo fundacion cu lo yama Stichting Hunto. Esaki a nace a base di un vision caminda tur dos a mira e necesidad pa haci e cuido cu cada un ta brinda mas accesibel y alabes enfoca riba clientenan cu tin un “dubbele diagnostiek” cu un atencion specifico pa mucha y hobennan. E vision ta pa percura cu clientenan por rehabilita y reintegra bek den comunidad door di percura cu e cuido ta accesibel, integral y di un calidad halto pa loke ta trata adiccion y salud mental.
E proyecto aki ta complementa e vision y e plan di maneho di Ministerio di Husticia y Asuntonan Social pa motibo cu e proyecto aki lo conduci na un reduccion di e fragmentacion cu tin den e sector di cuido; reduccion di listanan di espera door di amplia e prome linea di cuido y reduccion di e presion cu tin riba e cuido mas specialisa. Pa por a logra yega na e momento importante aki, hopi trabou mester a wordo haci, pasobra e exito di e proyecto aki, y e hecho cu e ta bira un realidad no ta depende solamente di SPD y FMAA, pero tin mas factor ta hunga un rol.
Bisando esaki, a tene cuenta entre otro cu palabracionnan di procedura entre stakeholders pero tambe a tene cuenta cu restructuracion di alocacion di fondonan den presupuesto 2022. Pa e motibo aki tambe na fin di aña pasa a sera diferente MOU’s, entre otro uno entre tur stakeholders, den cual a ankra e compromiso pa cuminsa traha mas di serca cu otro, cu e meta final pa haci cuido mas accesibel y eleva e calidad. Di otro banda tambe mester a percura pa haci analisisnan financiero, pa por re-aloca y restructura fondonan, pa e proyecto aki por bira un realidad, pero na final di dia pa por haci mucho mas cu e fondonan limita cu tin.
Por ultimo, e mandatario a manda palabranan di gradicimento pero tambe un pabien na tur stakeholders clave esta SPD, FMAA, FADA, HAVA y RESPALDO como tambe conseheronan huridico y financiero di Ministerio di Husticia y Asuntonan Social. Tambe, a gradici Parlamento di Aruba, pasobra na final di dia mester di un presupuesto aproba pa por ehecuta tipo di proyectonan asina. Lo tin mucho mas Proyecto, cu lo wordo ehecuta ainda e aña aki.


text:
Diamars 15 di maart merdia, muchanan di scol basico Mon Plasir School cu yen di entusiasmo tawata wardando yegada di Prome Minister Evelyn Wever-Croes na nan scol. Den cuadro di Dia di Himno y Bandera, Prome Minister ta bishitando algun scol pa mira con e muchanan ta prepara pa nos dia nacional. Prome Minister a keda hopi impresiona di tur loke Mon Plasir School ta haciendo pa celebra e dia aki y e informacionnan cu nan ta duna na nos muchanan.
Na su yegada na e scol, Prome Minister a wordo ricibi pa e cabesante Juffrouw Debby Arends, demas docente y alumnonan hopi contento ta zwaai bon bini na Prome Minister cu nan banderin di Aruba.
Prome Minister a bishita klasnan 5 y 6 y a expresa cu esakinan tawata encuentronan hopi interesante. Prome Minsiter a conta un tiki di nos Himno y Bandera pero mas bien su deseo tawata pa scucha di e muchanan loke nan sa di nos dia nacional. Interesante y bunita tambe tawata e exposicion di articulonan di antes cu nos hendenan tawata uza. Den esaki Prome Minister ta felicita tanto e docentenan, muchanan pero tambe e mayornan cu sigur a yuda den esaki.
“E muchanan a haci hopi pregunta interesante. Bo ta wak cu nan ta hopi interesa den tur loke ta sosode y esey ta loke nos kier, muchanan bon informa, bon prepara pasobra ta nan tin cu tuma over mayan. Mi a keda hopi impresiona y contento di e bishita akinan tambe. Nan ta preparando pa Dia di Himno y Bandera pero principalmente nan ta prepara nos ciudadanonan di futuro, ciudadanonan cu kier participa y kier duna nan opinion y esey ta algo cu mi ta aprecia hopi”, Prome Minister a enfatisa.
Prome Minister ta gradici Juffrouw Debbie y tur esnan cu a haci e encuentro aki posibel y ta desea tur docente, alumno y mayornan di Mon Plasir School un dushi Dia di Himno y Bandera.


text:
Batata gerooster cu por freez adelanta
Spaar tempo valioso ora di planea cuminda pa un grupo di persona.
Freez bo batatanan gerooster adelanta.
E receta aki ta special pa dianan di fiesta of pa un gran fiesta cu bo kier organiza. Ora cu tin un menu amplio y hopi cuminda, no tin mucho tempo pa prepara appetizers, cuminda y desertnan pa e mesun dia. E receta aki ta perfecto como un opcion,pa por ser gefreez pa yuda alivia e stress di no tin hopi tempo pa prepara tanto cuminda.
Preparacion y cuanto ta dura pa trah’e
Preparacion: 15 minuut
Pa cushin’e: 1 ora y 20 minuut
Pa: 8 persona
E ta facil pa traha y pa freez
Nutricion: pa porcion
caloria 417
vet 20 gram
Vet satura 6 gram
carbohidrato 55 gram
sucu 2 gram
fibra 4 gram
proteina 6 gram
Abao den salo 0.05 gram
Ingredientenan
2.5 kg of 5 lb di batata Maris Piper, red-skinned of King Edward pela e batatanan
1 cuchara grandi di hariña regular
140 gram vet di pato ( duck or goose fat)
2 cuchara grandi di zeta di Girasol/Zonnebloem (sunflower oil)
Metodo
PASO 1
Laga e batatanan chikito y mediano hente, pero corta e grandinan den mita.
Pone e batatanan den un weya grandi cu awa frieu cu salo aden y herbe esaki pa 6 minuut exactamente.
Ora saca nan pone nan den un sefta y laga nan scuri pa un par di minuut.
PASO 2
Pasa e batatanan pa un baki grandi.
Sefta e hariña, salo na smaak y un tiki peper y bruha esaki bon pa tur cos combina bon.
Den un cuchara grandi basha e 100 gram di vet riba e batatanan.
Despues pone e papel di horna den bom di e plancha di horna y coordina tur e batatanan riba dj’e.
Despues pone den freezer.
Asina cu e batata nan ta gefreez, pasa nan over den un ziplock di freezer, asina nan no ta seca demasiado y den e ziplock esaki ta ocupa menos lugar den e freezer.
Por wordo gefreez te cu 3 luna largo.
PASO 3
Ora e dia yega pa sirbi bo batatanan gerooster.
Keinta e forno na 200C/180C fan/gas 6.
Basha e vet y e zeta den e plancha di horna y pon’e den forno.
Ora cu bo ta wak cu e zeta a cuminsa hasa den e plancha,
Saca e plancha y coordina tur e batatanan den dj’e y bolbe pon’e den forno pa 25 minuut.
Despues saca e plancha y bira e batatanan pa nan rooster bon.
Awor lanta e forna na: 220C/200C fan/gas 7
Hinca bo plancha bek den forno pa 40 minuut mas; te ora e batatanan ta di un color bruin oro y crispy.
Ta combina bon cu:
Carni vegetal gegrill cu berdura gesteam y cranberry sauce
Mushroom Portobello yena cu berdura gesteam
Carni vegetal stoba cu celder, promenton, tomati y banana hasa
Turkey cu cranberry sauce


text:
TIPS
Tips pa traha bo carta di solicitud
Tips pa traha bo carta di solicitud Tipsnan practico Bo carta no mester ta mas largo cu 1 pagina y mei (1½) di A4;Escohe semper un letter/fonts cu ta comprendibel (Arial/Book Antigua);Preferibelmente uza size di letter/fonts 12;Semper dirigi bo carta na un persona...
Tips Entrevista Laboral
Tips Entrevista Laboral Tipsnan practico Entrevista Laboral: Bo por bin na remarke pa un entrevista laboral despues di a registra bo mes na DPL cu un identificacion valido (Cedula of papel di Censo fl.5,-) of despues di a solicita rib abo mes na un dunador di...
Kico tur mi mester tin ora di busca un trabao?
Kico tur mi mester tin ora di busca un trabao? Prome cu cuminsa cu bo sondeo pa haya un trabao bo mester tin algun cos regla pa asina engrandece bo oportunidadnan laboral. Den practica ta demostra cu esnan cu tin esakinan regla adelanta tin mas oportunidad pa logra...


text:
Enseñansa i estudio spesialisá
Entre e responsabilidatnan di e departamento di Preprashon i Entrenamentu ta pa fasilitá un enseñansa/estudio i entrenamentu spesialisá na e personal di manera ku nan por ser promové na un rango mas altu. Asina e personal ta wòrdu kapasitá pa ehersé su funshon nobo korektamente. Tambe e departamento ta enkargá ku e enseñansa i estudio pa koleganan nobo ku kuminsá traha na Brantwer Kòrsou.
E departamento di Preprashon i Entrenamentu tambe ta yuda prepará e trahadónan i kumpra material pa nan usa durante di kombatimentu di desaster (Rampenbestrijding). Den e entrenamentu aki nan ta prepará e personal di Represhon pa e trabou importante pa atendé den kalamidat manera kandelanan grandi i desasternan natural.
Plan di evakuashon
E departamento di Preparashon i Entrenamentu ta yuda guia kompanianan di manera ku nan por traha un plan di evakuashon básiko pa nan edifisio. Na momentu ku e plan di evakuashon ta kumplí ku tur kondishon di PRO e ta haña aprobashon di Brantwer Kòrsou.
E Kurso Bedrijfsbrandbestrijding
Un otro aktividat di e departamento di Preparashon i Entrenamentu ta pa duna e kurso BBB na empresa i otro instansia. BBB ta para pa Bedrijfsbrandbestrijding i e kurso ta trata di preparashon pa intervení kontra di kandela na un kompania òf instansia. E preparashon aki ta wòrdu fasilitá na empleadonan di diferente kompania na Kòrsou. Durante e kurso aki e personal di Brantwer ta duna empleadonan konseho i instrukshon riba kiko nan mester hasi si un kandela surgi den e edifisio kaminda nan ta traha. Den e kurso nan ta siña kon pa paga e kandela nan mes promé ku e sali for di man. Ora e empleadonan kompletá e kurso, nan ta risibí un sertifikado, firmá dor di e komandante di Brantwer. E sertifikado ta indiká ku nan ta kapasitá pa atendé ku kandela chikitu den nan edifisio. E periodo ku por apliká pa risibí e kurso ta di e luna di mart te ku sèptèmber.
Ademas e departamento aki sa duna simulashon di evakuashon na kompania òf instansia pa prepará nan den kaso di kandela. Un kompania òf instansia ta kualifiká pa risibí e simulashon aki ora nan optené un aprobashon di seguridat di e departamento di Prevenshon, sertifikado di BBB i un aprobashon di nan plan di evakuashon.